ЎЗБЕКИСТОН РЕСПУБЛИКАСИНИНГ ДАВЛАТ СТАНДАРТИ\n1 Ўзбекистон Республикаси Туризмни ривожлантириш давлат қўмитасининг “Туризм хизматларини сертификатлаштириш маркази” Давлат унитар корхонаси ва Туризмни ривожлантириш институти томонидан ИШЛАБ ЧИҚИЛДИ ва ТАСДИҚЛАШГА ТАҚДИМ ЭТИЛДИ.\n3 Ўзбекистон стандартлаштириш, метрология ва сертификатлаштириш агентлиги («Ўзстандарт» агентлиги)нинг 25.10.2019 йил 05-1078-сонли қарори билан ТАСДИҚЛАНДИ.\n4 ДАСТЛАБКИ ЖОРИЙ ЭТИЛИШИ\nУшбу стандартни ва унинг ўзгартишларини Ўзбекистон ҳудудида жорий этиш (амалини бекор қилиш) ҳақидаги ахборот “Ўзстандарт” агентлиги томонидан нашр этиладиган кўрсаткичда чоп этилади. Ушбу стандартни қўллаш бўйича тавсиялар ишлаб чиқувчи томонидан тақдим қилиниши мумкин. Ушбу стандартни қайта кўриб чиқиш (ўзгартириш)ёки бекор қилиш ҳақидаги мувофиқ ахборот “Ўзстандарт” агентлиги томонидан нашр этиладиган ахборот кўрсаткичда чоп этилади.\nНорматив ҳужжатларга ҳаволалар....…………………………………………….\nАтамалар ва таърифлар………………………………………………………….\nТуроператорлар ва турагентлар ходимларини таснифлаш ......……………….\nТуроператорлар ва турагентлар ходимларини баҳолаш мезонлари ..………..\nТуроператорлар ва турагентлар ходимларига доир умумий талаблар .………\nТуроператорлар ва турагентлар ходимларига доирқўшимча талаблар.……..\nА илова (тавсия этиладиган)\nТуроператорлар ва турагентлар ходимларининг функциялари ва лавозимлари.................................................................................……………….\nВ илова (тавсия этиладиган)\nТуроператорлар ва турагентлар ходимларига доир қўшимча талаблар ……..\nGeneral requirements to the personnel of tour operators and travelagents\nЖорий этиш санаси: ______________\nУшбу стандарт мулкчилик шакли ва фаолиятнинг ташкилий-ҳуқуқий шаклидан қатъий назар туроператорлар ва турагентларнинг ходимларига доир умумий талабларни белгилайди.\nУшбу стандарт қоидалари ходимларни танлаш ва тақсимлаш, аттестация ўтказиш, туроператорлар ва турагентлар ходимларига лавозим йўриқномалари ва ишга доир стандартларни ишлаб чиқиш вақтида қўлланилиши мумкин.\nТуроператорлар ва турагентлар хизматларидан фойдаланувчилар, давлат бошқаруви органлари ва мувофиқликни баҳолаш органлари ҳам назорат қилиш ва баҳолаш вақтида уни қўллашлари мумкин.\nУшбу стандарт талаблари ихтиёрий қўллаш тусига эга.\nEN 13809:2003 “Tourism services. Travel agencies and tour operators. Terminology”;\nГОСТ 28681.1-95 “Туристско-экскурсионное обслуживание. Проектирование туристских услуг”;\nГОСТ 28681.3-95 “Туристско-экскурсионное обслуживание. Требования по обеспечению безопасности туристов и экскурсантов”.\nУшбу стандартда EN 13809:2003 стандарти бўйича атамалар қўлланилган.\n4 Туроператор ва турагентлар ходимларини таснифлаш\n4.1 Туроператор ва турагентлар ходимлари бажарадиган функциялари ва лавозим йўриқномаларга қараб қуйидаги гуруҳларга бўлинади:\n- ташкилотлар, департаментлар, бўлимлар, бўлинмалар раҳбарлари ва раҳбар ўринбосарлари ҳамда уларнинг ўринбосарлари;\n- мутахассислар, менежерлар, консультантлар, референтлар, ҳуқуқшунослар;\n- агентлар, операторлар, туристик гуруҳ раҳбарлари, гидлар (экскурсия етакчилари), йўриқчи-йўл бошловчилар, услубчилар, стажёрлар, ёрдамчилар ва ҳ.к.\n4.2 Фаолият соҳаси (кириш, чиқиш, ички туризм), бўлимлар/департаментлар сони, штат жадвали ва бошқа омилларга қараб туроператор ва турагентлар ходимлари ҳар хил функцияларни бажариши, уларни бирга олиб бориши ва А иловада кўрсатиб ўтилган турли лавозимларга эга бўлиши мумкин.\n4.3 Туроператор ва турагентларнинг алоҳида бўлим/департаментлари, уларнинг функциялари ва ходимлар лавозимлари бирга қўшилиши ва/ёки муайян туроператор ва турагентда улар бўлмаслиги мумкин.\n5 Туроператор ва турагентлар ходимларини баҳолаш мезонлари\n5.1 Ходимларни танлаш ва тақсимлаш, тайинлаш ва жойини ўзгартириш вақтида ҳисобга олиниши зарур бўлган, туроператор ва турагентлар ходимларини баҳолашнинг асосий мезонлари қуйидагилардан иборат:\n- касбий таълим ва/ёки қўшимча таълим мавжудлиги (қайта тайёрлаш ва малака ошириш);\n- туризм қонун ҳужжатлари асослари, бошқа норматив ҳужжатларнингтуризм фаолиятига тегишли қисми, шунингдек халқаро ва миллий стандартларнинг билиш ва уларга риоя қилиш;\n- меҳнат қонунчилиги ва маъмурий ҳуқуқбузарлик тўғрисидаги қонун ҳужжатларини билиш ва уларга риоя қилиш;\n- туризм ҳар хил турларисоҳасида ва унга боғлиқ соҳаларда амалий билимлар асосларини билиш;\n- туристларга (меҳмонларга) хизмат кўрсатиш ва ғамхўрлик қилишга қодирлик;\n- лавозим йўриқномалари, касбий стандарт ва ички меҳнат тартиби қоидаларини билиш ва уларга риоя қилиш;\n- амалдаги қонун ҳужжатларига биноан касбга оид атамашуносликни билиш;\n- эстетик интизом нормалари ва ишбилармонлик кўринишини билиш ва унга риоя қилиш;\n- туристик-дам олиш жойлари ва туризм хизматлари бозорини назарда тутиб иш қилиш;\n- иш юритиш асослари (ҳужжатларни тоифаларга ажратиш, иш номенклатурасини юритиш, маълумотларни расмийлаштириш, рўйхатдан ўтказиш, сақлаш, олиш тартиби ва б.), туризмга доир ҳужжатларни расмийлаштириш қоидаларини билиш;\n- ўзи бажарадиган ишга мос бўлган ҳажмда хорижий тилни билиш;\n- касбий ва корпоратив одоб-ахлоқни билиш ва уларга риоя қилиш;\n- туристлар, меҳмонлар ва ҳамкасблар билан мулоқот қилишдаодоб-ахлоқ қоидаларини билиш;\n- низоли ҳолатларни ҳал қила олиш ва самарали алоқаларни амалга ошира олиш;\n- туристик маҳсулотни ишлаб чиқиш ва реализация қилиш жараёнида замонавий ахборот ва коммуникация технологияларини қўллашни билиш;\n- ўз лавозим мажбуриятлари доирасида туристларнинг (меҳмонларнинг) ҳаёти ва соғлиғи хавфсизлигини, улар мулкининг бутлигини ва атроф-муҳитни муҳофаза қилишни таъминлашмасалаларини билиш ва уларни амалий фаолиятда қўллай олиш;\n- фавқулодда вазиятларда ўзини тутиш ва ишлаш йўриқномалари ва қоидаларини билиш ва уларга риоя қилиш, одатдаги ва фавқулодда вазиятларда туристлар ва меҳмонларга биринчи ёрдамни кўрсата олиш;\n- ишлаб чиқариш санитарияси талаблари, шахсий гигиена ва иш жойи гигиенаси қоидаларини билиш ва уларга риоя қилиш;\n- меҳнатни муҳофаза қилиш ва хавфсизлик техникаси қоидаларини, ёнғин хавфсизлиги талабларини билиш ва уларга риоя қилиш.\n5.2 Раҳбарлар, менежерларни баҳолашнинг қўшимча мезонлари қуйидагилардан иборат:\n- туризм соҳасида амалий иш тажрибаси;\n- туризм соҳасида турли лойиҳаларни ишлаб чиқиш ва реализация қилиш тажрибаси;\n- касбнинг соҳасини билиш ва тушуниш;\n- менежмент ва маркетинг асосларини билиш ва тушуниш;\n- ходимларни танлаш ва жойлаштириш, уларнинг ишини режалаштириш, аниқ назоратни таъминлаш, ходимларни рағбатлантириш ва қизиқтиришни билиш ва ҳ.к.;\n- туризм бозорини мониторинг тадқиқотларини ўтказа олиш;\n- янги туристик маҳсулотлар, янги лойиҳалар ва ғояларни ишлаб чиқиш, уларни амалга оширишни билиш;\n- турли манбалардан маълумотларни топиш, улар билан ишлаш ва уларни таҳлил қилишни билиш;\n- учрашувлар, музокаралар ва тақдимотларни самарали ўтказишни билиш;\n- ташкилот, унинг ҳамкорлари ва туристлар ўртасида муносабатни йўлга қўя олиш, ресурсларни бошқара олиш, улар фаолиятини режалаштириш ва прогноз қилишни билиш.\n6 Туроператор ва турагентлар ходимларига доир умумий талаблар\n6.1 Туроператор ва турагентлар Ўзбекистон Республикаси қонун ҳужжатлари, ушбу стандарт талаблари ҳамда лавозим йўриқномаларига мувофиқ фаолиятни амалга ошира оладиган, профессионал тайёрланган ходимлар билан тўлдирилган бўлиши керак.\n6.2 Барча ташкилий-ҳуқуқий шаклдаги ва мулкчилик шаклидаги туроператор ва турагентларнинг ходимлари туризм соҳасида профессионал таълимга эга бўлиши ва/ёки профессионал тайёрланган бўлиши (қайта тайёрлаш), эгаллаб турган лавозимига биноан иш тажрибасига эга бўлиши ва муайян вазиятда хизмат кўрсатиш қоидалари билан таништириш мақсадида иш жойида инструктаждан ўтиши керак.Ходимлар уч йилда камида бир марта ўз малакасини ошириши керак.\n6.3 Туроператор ва турагентлар ходимлари Ўзбекистон Республикаси меҳнат қонунчилиги асосларини, лавозим йўриқномаларини, ички меҳнат тартиби қоидаларини, ёнғин хавфсизлиги қоидаларини билишлари ва уларга риоя қилишлари керак.\n6.4 Туроператор ва турагентлар ходимларининг лавозим йўриқномалари ва касбий стандартлари туроператор/турагент раҳбари томонидан Ўзбекистон Республикаси қонун ҳужжатлари талабларидан, ишчилар лавозимларининг малака тавсифларидан, касбий стандартлар ва ушбу стандартдан келиб чиққан ҳолда ишлаб чиқилади ва тасдиқланади. Лавозим йўриқномаларини ишлаб чиқиш вақтида лавозим мажбуриятларини бажариш учун зарур бўлган асосий малака ва билимларни, меҳнат ва бошқарувни ташкиллаштириш хусусиятларини ҳисобга олган ҳолда ходимлар лавозим мажбуриятлари рўйхатини кенгайтириш ва аниқлаштиришга йўл қўйилади. Туроператор/турагент ходимлари лавозим мажбуриятларининг ҳажми ва характери туроператорлар ва турагентлар фаолиятининг йўналишига ва ишининг ўзига хослигига қараб фарқланиши мумкин.\n6.5 Ходимлар мунтазам равишда меҳнатни муҳофаза қилиш ва хавфсизлик техникаси бўйича инструктаждан ўтиши, таълим олиши ва билимлари текширилиши, фавқулодда ҳолатларда ҳаракат қилиш тўғрисида йўриқномаларни билиши ва бажариши лозим.\n6.6 Ходимлар бахтсиз ҳодисалар тавсифлари ва биринчи ёрдам кўсатиш қоидалари ва усулларини билиши ҳамда биринчи ёрдамни (жароҳатланишда, бахтсиз ҳодисаларда, туристларнинг соғлиғи кескин ёмонлашганда) кўрсата олиши, фавқулодда ҳолатлар (ёнғин, табиий офатлар, терроризм хавфи ва б.) юзага келганда ҳимоя тадбирларини ташкиллаштира олиши ва ўтказа олиши керак.\nРаҳбарият ходимлар томонидан фавқулодда ҳолатларда ҳаракат қилиш бўйича йўриқномаларни, ёнғин хавфсизлиги чораларини, меҳнатни муҳофаза қилиш, хавфсизлик техникаси қоидаларини ва гигиеник кўникмаларни ўрганилишини ташкиллаштириши ва уларга риоя қилинишини назорат қилиши керак.\n6.7 Раҳбарият ходимларнинг назарий тайёргарлиги ва амалий кўникмалари асосида уларнинг билимини мукаммаллаштириш ва малакасини оширишга йўналтирилган тадбирларни ташкиллаштириши ва мунтазам ўтказиши керак.\n6.8 Туроператор ва турагентлар ходимларининг туристлар, ҳамкорлар ва ҳамкасбларга нисбатан хулқининг касбий одоб-ахлоқ нормалари ўз лавозим мажбуриятлари доирасида масъулият, эътибор, хушмуомалалик, боадаблик, одоблилик, тўғрилик, уддабуронлик, хайрихоҳлик, чидамлилик ва илтифотлиликдан иборат.\n7 Туроператор ва турагентлар ходимларига доир қўшимча талаблар\n7.1 Ушбу стандартнинг 6-бўлимида баён этилган туроператор ва турагентлар ходимларига доир умумий талабларга қўшимча тарзда туроператор ва турагентлар ходимларининг бажарадиган функцияларига қараб В иловада тақдим қилинган қўшимча талаблар қўйилади.\nТуроператор ва турагентлар ходимларининг функциялари ва лавозимлари\nТуристик маҳсулотни шакллантириш бўйича бўлим/департамент (туристик маҳсулот бўлими, туризм (кириш, чиқиш, ички) бўлими)1)\nТуристик маҳсулотни шакллантириш (бозор конъюктурасини таҳлил қилиш, туризмдагийўналишларни ривожлантириш бўйича статистика маълумотларини йиғиш ва таҳлил қилиш, туристик хизматларни лойиҳалаштириш, туристик маҳсулотни режалаштириш ва нархини белгилаш, қийматни ҳисоблаш ва нархни аниқлаш, талаб ва таклиф маркетинги):\n- ҳамкорларни излаш, контрагентлар – хизматларни етказиб берувчилар билан музокара олиб бориш;\n- ҳамкорлар, туризм соҳасидаги субъектлар, транспортда ташувчилар билан шартномалар тузиш ва ҳ.к.;\n- гуруҳ ва якка ҳолдаги турларни ишлаб чиқиш;\n- туристларга хизмат кўрсатиш дастурларини тузиш;\n- турнинг ахборот таъминотини ишлаб чиқиш;\n- туристлар ва ходимлар учун йўриқномалар, қоидалар, эслатмаларни ишлаб чиқиш;\n- туристик маҳсулотни сотиш бўйича менежер ва агентларнинг инструктажи;\n- туристик гуруҳлар раҳбарлари, гидлар (экскурсия етакчилари), йўриқчи-йўл бошловчилар, ҳамроҳлар, стажёрлар, курьерлар, ассистентлар инструктажи;\n- туристик маҳсулот сифатига туристларнинг шикоят ва даъволарини таҳлил қилиш;\n- ишлаб чиқилган туристик ҳужжатларга ўзгартириш ва қўшимчалар киритиш;\n- қабул қилувчи томон ва контрагентлар – туристик хизматларни бирга бажарувчиларга даъволарни тайёрлашда иштирок этиш.\n- директор/ бўлим/департамент бошлиғи;\n- бўлим/департамент менежери;\n- бўлим/департамент мутахассиси;\n- туризм бўйича услубиятчи;\n- туризм бўйича консультант\nКонсуллик-виза ташкилотлари ва муассасалари билан ҳамкорлик:\n- виза хизматларини кўрсатиш схемаларини ишлаб чиқиш;\n- тақдим этиладиган виза хизматлари, визасиз хизмат кўрсатиш, божхона қонунчилиги, хорижий паспортни олишнинг барча аспектлари бўйича туристлар ва/ёки бошқа буюртмачиларга консультация бериш; Ўзбекистон Республикасига таклифномаларни расмийлаштириш;\n- виза олиш билан боғлиқ бўлган тартиб-таомилларни ташкиллаштириш (виза, паспорт, ваучерлар ва б.ларни олиш учун туристлар ҳужжатларини расмийлаштириш);\n- хориж давлатларида туриш қоидалари, Ўзбекистон Республикаси фуқароларининг хорижда ўзини тутиш ва ҳимоя қилиш қоидалари ва фавқулодда ҳолатларда (ҳужжатлар, визаларни йўқотиш ва ҳ.к.) ҳаракат қилиш қоидалари бўйича туристлар йўриқномалари ва инструктажини ишлаб чиқиш;\n- бошқа бўлимлар ходимлари билан, шунингдек визаларни расмийлаштириш ва туристик маҳсулотни реализация қилиш жараёнида иштирок этадиган юридик ва жисмоний шахслар билан ишларни мувофиқлаштириш.\n- бўлим/департамент агенти;\nСотиш бўлими/департаменти (туристик маҳсулотни реализация қилиш бўлими)\n- туристлар ва/ёки бошқа буюртмачиларга туристик маҳсулот тўғрисида маълумотлар тақдим қилиш;\n- гуруҳ ва якка ҳолдаги турларни танлаш ва амалга ошириш;\n- истеъмолчиларнинг туристик маҳсулотларга доир талаб ва сўровларини ўрганиш;\n- маркетинг тадқиқотлар ва туристик хизматларга талабни таҳлил қилиш;\n- туристик ҳужжатларни расмийлаштириш;\n- туристик маҳсулотни реализация қилиниши ва шартнома мажбуриятларини бажарилишини назорат қилиш;\n- шартнома шартлари тўғрисида туристларга хабар бериш;\n- туристлар ва/ёки бошқа буюртмачилар билан шартномаларни тузиш;\n- саёҳат дастурини бажарилишини назорат қилиш;\n- туристлар билан инструктаж ўтказиш;\n- қабул қилувчи томоннинг хизмат кўрсатиш сифатини назорат қилиш;\n- туристларни суғурталаш;\n- туристларга ҳужжатларни расмийлаштириш ва бериш;\n- туристик маҳсулот сотилгандан кейин туристларга хизмат кўрсатиш;\n- агентлик тармоғини тузиш ва ривожлантириш (туроператор учун).\n- буюртмалар билан ишлаш бўйича мутахассис;\n- сотиш бўйича агент;\nБрон қилиш бўлими/департаменти\n- туристик маҳсулотлар бўйича маълумотлар базасини яратиш;\n- хизматларни брон қилиш (меҳмонхона ва бошқа жойлаштириш воситалари, овқатланиш, ташиш, экскурсия, транспорт), бронни тасдиқлаш ва расмийлаштириш;\n- авиа, темир йўл ва бошқа чипталарни брон қилиш;\n- қўшимча хизматларни брон қилиш, тасдиқлаш ва расмийлаштириш (экскурсиялар, гидлар, йўриқчи-йўл бошловчилар, музей ва турли тадбирларга чипталарни буюртма қилиш ва ҳ.к.);\n- сотиш бўлимлари ва иш юзасидан корпоратив мижозлар билан ўзаро ҳамкорлик қилиш;\n- туристларнинг махсус талаблари ва сўровларини ҳисобга олиш (ёш, парҳез, тиббий кўрсаткичлар, ногиронлик ва ҳ.к.).\n- бўлим/департамент бошлиғи;\n- брон қилиш бўйича агент\nРеклама/маркетинг ва реклама (жамоатчилик билан алоқалар бўйича бўлим/PR бўлим) бўлими/департаменти\n- туристик маҳсулот, компания брендини тарғиб қилиш бўйича тадбирларни режалаштириш ва ўтказиш (PR реклама тадбирлари, тақдимотлар);\n- саёҳатларнинг контентини (таркибий қисмини) ишлаб чиқиш ҳамда уни компания сайти ва Интернет тармоғида жойлаштириш;\n- ОАВ, радио ва телевидение билан ишлаш;\n- турагентликлар ва туристлар билан сотишни рағбатлантириш бўйича ишлаш;\n- реклама ва таништириш турларини ташкиллаштириш ва ўтказиш;\n- туристик маҳсулотни сотиш бўйича менежерлар/ мутахассислар/агентларни реклама материаллари билан таъминлаш;\n- йўлкўрсаткичлар, жадваллар, профессионал нашрлар ва реклама материалларини тайёрлаш;\n- реклама материалларини тузиш ва безатиш;\n- ихтисослашган ва тематик кўргазмалар, ярмаркалар, форумлар,анжуманлар, семинарлар ва бошқаларни тайёрлаш ва уларда иштирок этиш.\n- реклама бўйича консультант;\n- реклама бўйича агент (реклама агенти)\nЮридик (даъвогарлик) бўлим/департамент\n- туристик маҳсулот сифатига туристларнинг мулоҳазалари, таклифлари, шикоятлари ва даъволарини ўрганиш;\n- туристик маҳсулотни реализация қилиш бўйича шартнома шартларини бузилиши, шу жумладан туристик маҳсулотнинг сифати ва хавфсизлигига доир талаблар бузилиши бўйича туристлар даъволарини кўриб чиқиш ва Ўзбекистон Республикаси қонунчилигида белгиланган муддатларда жавоблар лойиҳасини тайёрлаш;\n- туристлар даъволарининг статистик ҳисоботини юритиш;\n- туристларга хизмат кўрсатиш сифати муаммоларини аниқлаш ва таҳлил қилиш;\n- хизмат кўрсатишдаги камчиликларни бартараф этиш бўйича тавсияларни ишлаб чиқиш;\n- шикоятлар, норозиликлар, даъволар ва бошқалар бўйича манфаатдор ташкилотларга ҳужжатларни тайёрлаш;\n- туристик хизматларни бирга бажарувчилар, суғурта компанияларига туристларнинг даъво ва шикоятлари бўйича судда иш юритиш;\n- судда туристлар манфаатларини ифодалаш (уларнинг илтимосига биноан);\n- Ўзбекистон Республикаси қонун ҳужжатларини мониторинг қилиш\nКорпоратив мижозлар билан ишлаш бўлими/департаменти /корпоратив бўлим\n- корпоратив мижозлар ва туристларнинг катта гуруҳлари учун таклифлар ишлаб чиқиш;\n- корпоратив буюртмачиларнинг сўровлари бўйича махсус хизмат кўрсатиш дастурларини ишлаб чиқиш;\n- туристларнинг корпоратив гуруҳларига ҳамроҳлик қилиш;\n- корпоратив гуруҳлар учун саёҳат дастурларининг бажарилиши ва тақдим этиладиган хизматлар сифатини назорат қилинишини ташкиллаштириш;\n- кўргазма ва семинарлар ўтказишда иштирок этиш.\n- бўлим/департамент консультанти;\n- туристик гуруҳ раҳбари;\n- гид (экскурсия етакчиси);\n- йўриқчи-йўл бошловчи;\n- ҳамроҳлик қилувчи/ кўнгилли\n1)Бўлимлар ва лавозимлар фақат туроператор ходимлари учун.\nТуроператорлар ва турагентлар ходимларига доир қўшимча талаблар\nХодимлар билимларига доир талаблар\nМалака ва кўникмаларга доир талаблар\n(қила олиши керак)\nбош директор/бош менежер/директор/директор ўринбосари\n- мутахассислик, ихтисослик ва ташкилот тузилмасининг ўзига хослиги, кадрлар ресурслари;\n- Ўзбекистон Республикасида туризмни ривожлантиришнинг истиқболли йўналишлари;\n- туризм соҳасидаги халқаро нормалар, халқаро туризм ташкилотларининг материаллари ва ҳужжатлари;\n- меҳнат, миграция, фуқаролик, маъмурий қонунчилик;\n- истеъмолчилар ҳуқуқларини ҳимоя қилиш ва шахсий маълумотлар тўғрисида қонун ҳужжатлари;\n- туристик ташкилотнинг молия-хўжалик фаолиятини ташкиллаштириш;\n- маркетинг ва менежмент асослари, статистика ва таҳлил назарияси асослари;\n- бизнес-режаларни тузиш ва келишиш тартиби;\n- бухгалтерия ҳисоботи қоидалари;\n- меҳнатга ҳақ тўлаш тизимлари ва шакллари;\n- туризм соҳасида солиқ солиш;\n- иш юритиш асослари, туристик ҳужжатларни расмийлаштириш қоидалари;\n- ходимларнинг касбий стандартларини ишлаб чиқиш усуслияти;\n- психология ва низоларни бошқариш асослари;\n- шахслараро мулоқот назарияси;\n- протокол ва одоб-ахлоқ;\n- брон қилиш тизимлари;\n- иш музокараларини ўтказиш усулиятлари.\n- ишда қонунчилик, норматив ҳужжатларни, махсус маълумот адабиётларини қўллаш;\n- ишнинг бизнес-режалаштирилишини ўтказиш;\n- ходимларни ва туристларга хизмат кўрсатиш сифатини бошқаришнинг самарали тизимини таъминлаш;\n- маркетинг тадқиқотларини режалаштириш ва ташкиллаштириш ҳамда натижаларни таҳлил қилиш;\n- бўлимлар/департаментлар ишини, статистик ҳисоботни, меҳнат интизомига риоя қилинишини назорат қилиш;\n- инновациялар заруратини ўз вақтида аниқлаш ва уларни жорий қилиш;\n- ишда рағбатлантириш тизими ва ишчиларнинг интизом жавобгарлигини яратиш ва қўллаш;\n- протокол ва одоб-ахлоқ нормаларига риоя қилиш.\nТуристик маҳсулотни шакллантириш бўлими/департаменти директори/бошлиғи;\nтуризм бўйича услубчи;\nтуризм бўйича консультант\n- туристик маҳсулотни шакллантириш қоидалари ва усулиятлари;\n- туристик хизматларни лойиҳалаштириш;\n- туристик маҳсулот таннархи ва туристик маҳсулот баҳосини аниқлаш усуллари;\n- меҳмонхоналар, ташувчи-компаниялар, бошқа ташкилотлар билан ишлаш схемаси;\n- Ўзбекистон Республикаси ва ҳамкор-мамлакатларда жойлаштириш воситасининг тоифаланиш тизими;\n- хизматларни етказиб берувчилар билан шартномаларни расмийлаштириш тартиби;\n- контрагентларни қабул қилиш ва музокараларни ўтказиш қоидалари;\n- жаҳон мамлакатларининг тарихи, маданияти, географияси;\n- брон қилиш ва хизматларни расмийлаштириш тизимлари.\n- туризм, география, тарих, архитектура, дин, мамлакатларнинг диққатга сазовор жойлари бўйича маълумотларни излаш, тўплаш, дастлабки ишлаш ва таҳлил қилишни ташкиллаштириш ва бошқалар;\n- объектлар ва ҳудудларнинг туристик-дам олиш салоҳиятини аниқлаш ва баҳолаш;\n- туристик маҳсулотлар ва туристик хизматлар бозорининг конъюнктураси ва ривожланиш тенденциясини ўрганиш;\n- янги туристик маҳсулотларни ишлаб чиқиш, ички ва хорижий туристлар учун дастурлар тузиш;\n- муайян туристик маҳсулот бўйича туристларга виза хизматини кўрсатиш схемасини ишлаб чиқиш;\n- контрагентлар билан музокаралар олиб бориш, шартномалар лойиҳаларини тайёрлаш ва уларнинг тузилишини таъминлаш;\n- таништирув ва реклама турларини реализация қилинишини ташкиллаштириш;\n- туристик маҳсулотларни брон қилиш, тасдиқлаш ва расмийлаштириш схемаларини ишлаб чиқиш;\n- туристик маҳсулот нархини ҳисоблаш;\n- туристик маҳсулотлар бўйича маълумотлар базаларини юритиш;\n- туристик хизматлар етказиб берувчиси билан музокаралар олиб бориш;\n- ходимлар, турагентлар, туристик гуруҳлар раҳбарлари, гидлар (экскурсия етакчилари), йўриқчи-йўл бошловчилар билан инструктаж ўтказиш.\nТуроператорнинг виза бўлими/департаменти директори/бошлиғи;\n- Ўзбекистон Республикаси миграция ва божхона қонунчилиги асослари ва визасиз алоқа масалалари бўйича ҳукуматлараро келишувлар;\n- Шенген келишувига кирувчи мамлакатлар рўйхати ва Ўзбекистон Республикаси фуқаролари томонидан ушбу мамлакатлар чегарасини кесиб ўтиш қоидалари;\n- Ўзбекистон Республикасига фуқаролар кириши учун визасиз ва визали режимга эга бўлган мамлакатлар рўйхати;\n- консуллик-виза ташкилотлари ва муассасалари ишининг тартиби;\n- виза расмийлаштириш учун тақдим этиладиган ҳужжатлар пакетига хорижий мамлакатлар консулликларининг талаблари;\n- Ўзбекистон Республикаси ҳудудига кириш/Ўзбекистон Республикаси ҳудудидан чиқиш учун ҳужжатларни расмийлаштириш ва бериш тартиби;\n- хориж мамлакатлари ва Ўзбекистон Республикаси ҳудуди орқали транзит ўтиш тартиби;\n- Ўзбекистон Республикасининг чет элдаги дипломатик ваколатхоналари ва консуллик муассасалари манзиллари;\n- Ўзбекистон Республикаси ҳудудида хориж мамлакатларининг дипломатик ваколатхоналари ва консуллик муассасалари манзиллари;\n- консуллик муассасалари билан ишлаш вақтида ҳужжатларни расмийлаштириш қоидалари.\n- дипломатик ва консуллик муассасалари билан ўзаро ҳамкорлик;\n- визалар, паспортлар, ваучерлар ва бошқа шунга ўхшаш ҳужжатларни олиш учун ҳужжатларни расмийлаштириш;\n- туристларга визаларни олиш билан боғлиқ бўлган қўшимча хизматларни кўрсатиш;\n- туристлар ва турагентларга хорижий мамлакатларда бўлиш қоидалари, Ўзбекистон Республикаси фуқароларини ҳимоя қилиш бўйича чоралар кўришни жиддий мураккаблаштирадиган ҳолатлар юзага келганда туристларни ўзини тутиш қоидалари тўғрисида маълумот бериш ва уларга Ўзбекистон Республикаси томонидан ҳимоя кўрсатиш;\n- визани расмийлаштириш учун тақдим этиладиган ҳужжатлар пакетига хорижий мамлакатлар консулликларининг талаблари тўғрисида туристлар ва турагентларга тўлиқ маълумотни тақдим этиш;\n- туристларга хорижий давлатлар ҳудудига виза билан ва визасиз кириш, транзит визаларини олиш масалалари бўйича, хорижий давлатлар божхона қонунчилиги хусусиятлари тўғрисида консультация бериш.\nТуристик маҳсулотни сотиш/реализация қилиш бўлими/департаменти директори/бошлиғи;\nбуюртмаларни ишлаш бўйича мутахассис;\nсотиш бўйича агент;\nтуристик гуруҳларни шакллантириш бўйича ассистент\n- туристик фаолиятни тартибга солувчи норматив ва ҳуқуқий ҳужжатлар;\n- туроператор/турагент томонидан реализация қилинадиган туристик маҳсулотларнинг ассортименти, тоифаланиши ва ўзига хос хусусиятлари;\n- туристик инфратузилма ва саноат, туристик йўналишларнинг ўзига хос хусусиятлари;\n- туристик маҳсулотларнинг нархлари ҳамдаалоҳида туристик ва қўшимча хизматлар;\n- туристик маҳсулотларни сотиб олиш учун асослаш усуллари;\n- туристлар талаблари билан ишлашни ташкиллаштириш;\n- туристлар буюртмаларини юритиш, расмийлаштириш ва ҳисобини юритишга доир талаблар;\n- буюртмаларни ўтиши ва бажарилишини назорат қилиш тартиби;\n- туристик йўналишларнинг ўзига хос хусусиятлари (диққатга сазовор жойлар, маданият, меъморчилик, табиат ёдгорликлари ва ҳ.к.);\n- туристик хизматлар кўрсатиш учун тузиладиган шартномалар шартлари;\n- туристик йўналишда туристларга хизмат кўрсатиш дастури ва шартлари;\n- туристик йўналиш ўтадиган мамлакатларда туристларнинг бўлиш қоидалари;\n- гуруҳ турларини танлаш ва реализация қилиш усулиятлари;\n- туристик ҳужжатларни расмийлаштириш қоидалари;\n- қабул қилувчи томон ва хизматларни бирга бажарувчиларнинг хизмат кўрсатиш сифатини назорат қилиш принциплари;\n- туристлар билан инструктаж ўтказиш тартиби;\n- туристларни суғурталаш турлари ва тартиби\n- туристик маҳсулотлар ва туристик хизматлар бозорининг конъюнктураси ва ривожланиш тенденцияларини ўрганиш;\n- туристлардан талабларни қабул қилиш;\n- буюртмачининг эҳтиёжларини аниқлаш ва таҳлил қилиш;\n- туристлар ва туристик маҳсулотнинг бошқа буюртмачилари билан музокараларни олиб борилишини ташкиллаштириш;\n- туристик маҳсулот тўғрисида, шу жумладан визани расмийлаштириш учун тақдим этиладиган ҳужжатлар пакетига хорижий мамлакатлар консулликларининг талаблари тўғрисида, туроператор ва туристик маҳсулотни реализация қилувчи турагент ўртасида тузилган шартномалар шартлари тўғрисида зарур ва ишончли маълумотларни ўз вақтида тақдим этиш;\n- туристларга буюртмалар ва брон қилишни расмийлаштириш қоидалари тўғрисида, меҳмонхона тоифаси, уларда хизмат кўрсатиш даражаси тўғрисида, вақтинча бўлиш мамлакатига (жойига) кириш қоидалари ва у ерда туриш тўғрисидаконсультация бериш;\n- туристик хизматларни кўрсатишгатуристлар билан шартнома тузиш учун зарур ҳужжатларни расмийлаштириш;\n- туристик маҳсулотни реклама қилиш ва сотишни амалга ошириш;\n- бўлиш мамлакатида (жойида) хавфсизлик қоидаларига риоя қилиш бўйича консультция бериш ва инструктаж ўтказиш;\n- саёҳат ўтказиш учун зарур бўлган ҳужжатларни истеъмолчи ўз вақтида олишини таъминлаш;\n- иш юритишни, белгиланган ҳисобот ҳужжатларини юритишни амалга ошириш;\n- туристларга оператив хизмат кўрсатиш бўйича бўлимлар билан ўзаро фаолият юритиш;\n- реализация қилинадиган туристик маҳсулотларга талабни асосланишини таҳлил қилиш;\n- туристик маҳсулотлар ва уларнинг тавсифлари бўйича маълумотлар базасини тузиш ва таҳлил қилиш;\n- туроператорлар бўйича ахборот базаларини шакллантириш;\n- туроператорларнинг мавжуд таклифларини солиштирма таҳлилини ва маркетингини ўтказиш;\n- туроператорлар билан музокаралар ўтказиш, хизматлар тақдим қилиш учун шартномаларнинг асосий шартларини келишиш, шартномалар лойиҳаларини тайёрлаш, шартномалар тузиш;\n- туристик маҳсулот концепцияси ва дастурини ишлаб чиқиш;\n- туристик маҳсулотни реализация қилиш ва тарғиб этиш бўйича туроператорлар билан ўзаро ҳамкорлик қилиш;\n- туристларнинг шикоятлари ва даъволари билан ишлаш;\n- маълумотларни ўрганиш, таҳлилини юритиш, туристларга хизмат кўрсатишда камчиликларни бартараф қилиш бўйича чоралар кўриш;\n- доимий туристлар билан алоқани сақлаб туриш;\n- йўналишнинг даромадлилигини бошқариш.\nБрон қилиш бўлими/департаменти бошлиғи;\nброн қилиш бўйича агент\n- брон қилиш тизими, шу жумладан он-лайн брон қилиш ва хизматларни расмийлаштириш;\n- маълумотлар базаси ҳамда меҳмонхоналар ва бошқа туристик хизматларни брон қилишнинг компьютер тизими билан ишлаш техникаси;\n- фуқаролик-ҳуқуқий шартномаларни тузиш ва бажариш тартиби;\n- таклиф этиладиган туристик маҳсулотларнинг ассортименти, таснифланиши, тавсифи;\n- маълумотларни йиғиш, ишлаш ва таҳлил қилиш усулиятлари;\n- меҳмонхоналар, ташувчи-компаниялар, бошқа ташкилотлар билан ишлаш схемалари;\n- туристларни суғурталаш қоидалари.\n- туристик маҳсулот ва қўшимча хизматларни брон қилиш;\n- истеъмолчининг сўровномаси бўйича турпакетни (ёки унинг элементларини) расмийлаштириш ва нархини ҳисоблаш;\n- туристик маҳсулотнинг реализация қилинишини назоратини ташкиллаштириш;\n- туроператорлар, ташувчилар ва бошқа ташкилотлар билан ўзаро ҳамкорлик қилиш;\n- туристларнинг шикоят ва даъволари билан ишлаш;\n- зарур бўлган ҳужжатлар айланишини ва ҳисоботларни юритиш;\n- тақдим этилаётган хизматлар сифатини таҳлил қилиш;\n- туристик хизматлар истеъмолчиларининг талабларини таҳлил қилиш ва туроператор фаолияти доирасини кенгайтириш бўйича таклифларни киритиш.\nРеклама/маркетинг ва реклама/жамоатчилик билан алоқалар/PR бўлим/департамент бошлиғи;\nреклама бўйича консультант;\nреклама бўйича агент (реклама агенти)\n- реклама фаолиятини тартибга солиш бўйича қонунчилик ва норматив ҳужжатлар;\n- реклама маҳсулотининг турлари, уни ишлаб чиқиш технологиялари ва реклама тадбирларини ўтказиш, шу жумладан комания сайтини реклама қилиш;\n- туристик маҳсулотларнинг назарияси ва маркетинг усулиятлари;\n- PR акциялари, шу жумладан тақдимотлар, реклама турлари ва ҳ.к.ни ташкиллаштириш ва ўтказиш;\n- туристик маҳсулотни сотишни кучайтириш усуллари;\n- туристик маҳсулотни сотиш бўйича менежерлар/ мутахассислар/агентлар учун ахборот ва реклама материалларини ишлаб чиқиш: босма нашрлар, фотонусхалар, каталоглар, рисолалар, йўлкўрсаткичлар ва ҳ.к.;\n- туризм соҳасида менежмент.\n- сотишни кучайтириш бўйича ишларни олиб бориш;\n- реализация қилинаётган туристик маҳсулотларга талаб асосланишини таҳлил қилиш;\n- туроператорлар бўйича ахборот базасини шакллантириш;\n- туристларнинг эҳтиёжини аниқлаш ва таҳлил қилиш;\n- туристик маҳсулотни реализация қилиш ва тарғиб этиш бўйича турагентлар билан ўзаро ҳамкорлик қилиш;\n- туристик маҳсулот, компания брендини тарғиб қилиш бўйича тадбирлар ўткакзишни ташкиллаштириш (реклама кампаниялари, тақдимотлар ва бошқалар);\n- саёҳатлар тўғрисида контент(таркибий қисм) ва ахборот материалларини ишлаб чиқиш ҳамда уни компания сайти ва Интернет тармоғида жойлаштириш\nЮридик/даъво бўлими/ департаментининг бошлиғи;\n- фуқаролик, меҳнат, миграция, божхона, молиявий, маъмурий ҳуқуқ;\n- шартномаларни тузиш ва расмийлаштириш тартиби;\n- иқтисодиёт, меҳнатни ташкиллаштириш ва бошқарув асослари;\n- туристларнинг таклифлари, шикоятлари, даъволарини статистик ҳисоботини юритиш;\n- шикоят, норозилик, даъволар ва бошқалар бўйича манфаатдор ташкилотларга ҳужжатларни тайёрлаш тартибива ушбу ҳужжатлар шакллари.\n- тузилмавий бўлинмаларга ҳуқуқий ёрдам кўрсатиш;\n- туристларнинг туристик маҳсулот сифатига фикр-мулоҳазалари, шикоятлари ва даъволарини таҳлил қилиш ва туристларга хизмат кўрсатишда камчиликларни бартараф этиш бўйича тавсияларни ишлаб чиқиш;\n- судда, давлат ва жамоат ташкилотларида ташкилотнинг манфаатларини ифодалаш;\n- судда иш юритишни амалга ошириш;\n- шикоят ва даъволарнинг статистик ҳисоботини юритиш;\n- ҳамкорлар – хизматларни етказиб берувчиларга даъво қилиш учун таклифлар ва ҳужжатларни тайёрлаш.\nКорпоратив бўлим/департамент директори/бошлиғи;\nтуристик гуруҳ раҳбари\n- ҳудудлар ва мамлакатлар бўйлаб ҳамкорлар – туристик хизматларни етказиб берувчилар бозори;\n- бутун дунё бўйлаб меҳмонхоналар базаси;\n- туристларнинг махсус гуруҳларига хизмат кўрсатишнинг ўзига хос хусусиятлари;\n- визалар, авиачипталар, суғурталар, турли мамлакатларга трансферни расмийлаштиришнинг ўзига хос хусусиятлари;\n- музокаралар, иш юзасидан ёзишмаларни олиб бориш асослари;\n- меҳмонхоналар ва бошқа туристик хизматларни брон қилишнинг он-лайн тизимлари.\n- корпоратив мижозлар ва катта гуруҳлар учун таклифларни ишлаб чиқиш;\n- ҳамкорлар билан иш юзасидан ёзишмалар олиб бориш;\n- туристларнинг катта гуруҳлари учун яшаш, трансфер, виза ва суғурта хизматларини брон қилишни ташкиллаштириш;\n- корпоратив буюртмачининг сўровномаси бўйича корпоратив тренинглар дастурларини ва кўнгилочар дастурларни (кечки дастурлар ва банкетлар) ишлаб чиқишни ташкиллаштириш;\n- конференциялар, семинарлар, конгрессларда туристик гуруҳларга ҳамроҳлик қилиш;\n- туристик дастурнинг иш, экскурсия ва кўнгилочар қисмларининг риоя қилиниш муддатларининг аниқлиги ва жадвалини жойларда назорат қилиш, туристларни жойлаштириш ва хизмат кўрсатишнинг бошқа масалалари;\n- туризм бўйича кўргазмалар, форумлар, анжуманлар ва семинарларда иштирок этиш.\nГид (экскурсия етакчиси), йўриқчи;\nтуризм бўйича консультант;\nтуристик гуруҳ раҳбари;\n- туристик йўналиш ўтадиган ҳудуднинг тарихи, географияси, санъати, меъморчилиги, иқтисодиёти, сиёсати, дини ва жамиятшунослиги;\n- туристик саёҳатларни ташкиллаштириш ва ўтказиш усуслияти;\n- туристик гуруҳларни шакллантириш принциплари ва қоидалари;\n- пиёда, транспорт ва комбинацияланган йўналишларда хизмат кўрсатиш қоидалари;\n- шаҳар ва шаҳар ташқарисидаги, яқин ва олис йўналишларда ишлаш қоидалари;\n- турларни ўтказиш вақтида туристларга хизмат кўрсатиш дастури ва шартлари;\n- туристик саёҳат ўтказиладиган ҳудуднинг санитария-эпидемиологик ҳолати;\n- биринчи ёрдам қоидалари;\n- экскурсия ўтказиш билан боғлиқ бўлган ҳужжатларни расмийлаштириш ва ҳисоботларни тузиш қоидалари;\n- дастлабки ҳисобот ҳужжатларининг шакллари ва уни тўлдириш қоидалари;\n- жамоат олдида сўзлаш техникаси;\n- саволларга жавоб бериш техникаси;\n- шахслараро мулоқот қоидалари;\n- хорижий тиллар (гид).\n- зарур аниқ материални танлаб олиш, экскурсия матни ва кўргазмали материал – “экскурсия етакчиси портфели”ни тайёрлаш;\n- туристик гуруҳларни шакллантириш;\n- табиий диққатга сазовор жойлар ва тарихий мерос ёдгорликларини кўриш учун туристик гуруҳлар ва (ёки) якка тартибдаги туристларга (шу жумладан алоҳида сўровлари бор шахсларга) ҳамроҳлик қилиш;\n- туристик гуруҳ билан ишлаш (шу жумладан экскурсия ўтказиш вақтида гуруҳни оптимал жойда жойлаштиришни танлаш, туристик гуруҳда ижобий муҳитни яратиш ва ҳ.к.);\n- туристларга ишлаб чиқилган турнинг ўзига хос хусусиятлари, табиий-иқлим шароитлари, санитария- эпидемиологик ҳолат, божхона қоидалари, кириш (чиқиш) қоидалари, маҳаллий аҳолининг анъаналари ва бошқалар тўғрисида консультация бериш;\n- йўлкўрсаткичлар, хариталар, схемалар, жой режасидан фойдаланиш;\n- бўлиш мамлакатида (жойи) хавфсизлик қоидаларига риоя қилиш бўйича тавсиялар бериш ва туристларга инструктаж ўтказиш;\n- низоли ҳолатларни ҳал қилиш бўйича чоралар кўриш;\n- зарур туристик ҳужжатларни расмийлаштириш;\n- иш тўғрисида ҳисоботлар тузиш.\nТуристик сафарларни ташкиллаштириш вақтида:\n- топография ва жойда ориентир олиш асослари;\n- туристик йўналиш ўтадиган жойнинг иқлимий ва бошқа хусусиятлари;\n- жисмоний тарбия-соғломлаштириш ишлари асослари;\n- туристик сафар вақтида гуруҳнинг хавфсизлиги ва ҳаёт фаолиятини таъминлаш қоидалари;\n- жойда ориентир олиш қоидалари;\n- туристик анжомларни эксплуатация қилиш қоидалари;\n- туристлар томонидан туристик йўналишларни ўтиш қоидалари (пиёда, сув, тоғ ва бошқалар);\n- фавқулодда ҳолатлар юз берганда ҳаракат қилиш схемаси;\n- йўналиш ўтадиган ҳудудда қутқарув хизматлари, суғурта компаниялари, жамоат ташкилотлари билан ўзаро ҳамкорлик усуллари;\n- радиостанция, рация, GPS, сунъий йўлдош ва мобил алоқаларни эксплуатация қилиш қоидалари.\n- туристик йўналишларнинг ўзига хос хусусиятларини баён қилган ҳолда уларни ўрганиш, уларнинг муайян туристик гуруҳ учун яроқлилигини баҳолаш;\n- йўналиш ҳужжатлари ва картография материалларини тайёрлаш;\n- туристик йўналишларни, туристик сафарлар графигини ишлаб чиқиш, назорат пунктлари ва йўналишни бажариш босқичларининг муддатларини, алоқага чиқиш санаси ва вақтини белгилаш, тегишли хизматларга йўналишга чиқиш ва уни тугатиш тўғрисида хабар бериш, йўналишнинг мураккаб участкаларини ўрганиш;\n- Ўзбекистон Республикаси ФВВ нинг ҳудудий органларида туристик йўналишни рўйхатдан ўтказиш;\n- туристик йўналишда эҳтиёткорлик чораларига риоя қилиш бўйича инструктаж ўтказиш;\n- туристик йўналишда туристларга ҳамроҳлик қилиш;\n- зарур шахсий ва гуруҳ анжомларини, озиқ-овқат маҳсулотларини тайёрлаш ва танлашни ташкиллаштириш, туристик йўналишда маҳсулотлар заҳирасини тўлдириш имкониятини аниқлаш;\n- туристик сафарлар натижаларини юритиш, ҳисоблаш, таҳлил қилиш, умумлаштириш.\nМуҳим сўзлар: туроператор, турагент, турист, ходимлар, гид, экскурсия етакчиси, йўриқчи-йўл бошловчи, одоб-ахлоқ, лавозим йўриқномаси


Март ойида бизнес фаоллиги ўртача ўсишни кўрсатди - ИТИМ\n19 Aprel 20:13 Иқтисодиёт\n2022-йил ИДА индекс ИТИМ ишбилармонлик фаоллиги индекси иқтисодий тадқиқотлар йил март йил март ойида йилнинг март йилнинг март ойида март ойида ни ташкил ни ташкил этди нисбатан ойга нисбатан тани ташкил ташкил ташкил этди ЎСИШ ўтган ойга ўтган ойга нисбатан хўжалик юритувчи\nЖорий йилнинг март ойида Иқтисодий тадқиқотлар ва ислоҳотлар маркази томонидан ҳисобланган ишбилармонлик фаоллиги индекси 1026 пунктни ташкил этди ва ўтган ойга нисбатан ўртача 2,6% га ўсди. Шунингдек, ўтган йилнинг шу даврига нисбатан ИДАда 16% дан ортиқ ўсиш кузатилмоқда.\n2022-йил март ойида ишбилармонлик фаоллиги индекси қуйидаги таркибий қисмларнинг ўзгариши ҳисобига ўтган ойга нисбатан ўртача 2,6% га ўсди ва 1026 пунктни ташкил этди:\n· хўжалик юритувчи субектларнинг банк ҳисобварақлари бўйича операциялар сони 0,9 фоизга ошган;\n· фаолият кўрсатаётган хўжалик юритувчи субъектлар таркиби 2,7% га ошди;\n· Товар-хом ашё биржасида хомашё харидлари жадаллиги 3,7% га ошди;\n· брендлар компоненти 5,8% га ошди.\n2022-йил март ойида 13 та ҳудудда ишбилармонлик фаоллиги индекси ўтган ойга (2022-йил феврал) нисбатан ўсди. Навоий (45,8% ), Жиззах (38,4% ), Бухоро (36,8%) ва Сирдарё (29,4%) вилоятларида сезиларли ўсиш кузатилди. Шу билан бирга, Қашқадарё вилоятида бу кўрсаткич ўтган ойга нисбатан 1,6 фоизга камайди.\nБанк ҳисобварақлари билан операциялар\n2022-йилнинг март ойида банклараро тўлов операциялари сони 5009,8 мингтани ташкил этди ва 2022-йил февралига нисбатан 45,2 мингтага (0,9% га) кўпайди.\n2022-йил март ойида юридик шахслар ўртасида банк операциялари сони 5 та ҳудудда ўтган ойга нисбатан кўпайди. Хусусан, энг сезиларли ўсиш Тошкент шаҳрида (4,1%) кузатилди. 9 та ҳудуддан энг сезиларли пасайиш Тошкент (-8,7%) ва Бухоро (-7,8%) вилоятларида кузатилди.\nТовар биржаси фаолияти\n2022 йил март ойида ИДА нинг биржа компоненти 1,0369 ни ташкил этди. Бу ўтган ойга нисбатан компонент даражасининг 3,7% га ўсишини билдиради, бу битимлар сонининг 13,2% га ўсиши билан боғлиқ.\nРеспублика товар-хом ашё биржасида 2022-йил март ойида умумий товар айланмаси 6887,5 млрд.сўмни ташкил этиб, ўтган ойга нисбатан 9,8% га кўпдир.\nТадбиркорлик субектларининг фаолияти\n2022-йил март ойида фаолият кўрсатаётган хўжалик юритувчи субектлар таркибий қисми 1,0269 тани ташкил этди, бу ўтган ойга нисбатан компонентнинг 2,7% га ошганини билдиради. Ушбу кўрсаткич ўтган йилнинг шу даврига нисбатан 4,9% га ўсиш билан ижобий қийматга эга.\n2022-йилнинг март ойида фаолият юритаётган хўжалик юритувчи субектлар сони 2022-йил февралига нисбатан 5041 тага (581 775 та) кўпайиб, 586 816 тани ташкил қилди.\nҲисобот даврида кичик корхоналар сони 470 712 тадан 475 465 тага (ўсиш 4 753 тага) ошди. Шунингдек, фермер хўжаликлари сони 107 710 тадан 107 730 тага кўпайди (ўсиш 20 та). Ишлаётган йирик корхоналар сони 3621 тани ташкил этди, бу 2022-йил февралига нисбатан 268 тага кўпдир.\nБрендни рўйхатдан ўтказиш\n2022 йил март ойида ҳимояланган товар белгиси индекси 1,0577 ни ташкил этди, бу ўтган ойга нисбатан 5,8% га кўпдир. Жорий йилнинг март ойида юридик шахслар томонидан 330 та товар белгиси ва савдо номлари рўйхатдан ўтказилди.


«Порту» футбол клуби вакиллари кузда Ўзбекистонга келади - Халқ сўзи\n«Порту» футбол клуби вакиллари кузда Ўзбекистонга келади\n12:23 24 Июль 2018 Спорт\nЎзбекистон Профессионал футбол лигаси ривожланган мамлакатларнинг академиялари билан алоқа ўрнатмоқда. Яқинда Ўзбекистон ва Португалия профессионал футбол лигалари ўзаро ҳамкорлик борасида келишувга эришди. Мазкур иш юзасидан ПФЛ Халқаро алоқалар бўлими вакили Португалияга жўнаб кетди.\nКеча ПФЛ вакили Португалия Профессионал футбол лигаси ижрочи директори Сониа Карнейру ҳамда юридик масалалар бўйича ижрочи директор Жаоу Мартинс билан кўришди. Энди Португалия Профессионал футбол лигаси маркетинг, медиа, клублар билан ишлаш, трансляция ва бошқа турли масалалар бўйича ўз мутахассисларини Ўзбекистонга юбориб, семинарлар ташкил қилиш ва ўз тажрибаси билан ўртоқлашишга тайёр.\nЎз навбатида “Порту” футбол клуби академияси билан ҳам ҳамкорлик қилиш бўйича келишиб олинди. Dragon Force номи билан машҳур академия мураббийлари сентябрь–октябрь ойларида Ўзбекистонга ташриф буюриб, ёш футболчиларга футбол сирларини ўргатади.


128 ГБ хотирали биринчи смартфон сотувга чиқди - Darakchi\nHI-TECH 20.11.2013, 18:52\nХитойда максимал комплектацияси 128 гигабайт доимий хотира ўрнатилишини кўзда тутувчи дунёдаги биринчи “Meizu MX3” смартфони сотувга чиқди. Бундан олдин бозорда хотирасининг максимал ҳажми 64 гигабайт бўлган модификацияларни кўриш мумкин эди.\nҲозир харидорлар “Meizu MX3” версиясинигина харид қилишлари мумкин, холос. У “China Mobile” операторининг TD-SCDMA тармоғида ишлайди. 3G-алоқани қувватловчи “глобал” версия эса сотувга сал кейинроқ чиқарилади.\nМазкур аппарат ечими 1800x1080 пикселли 5,1 дюймли экран билан жиҳозланган бўлиб, частотаси 1,6 ГГц бўлган саккиз ядроли “Samsung Exynos 5” процессори асосида ишлайди (худди шундай процессор Samsung Galaxy S4 смартфонига ўрнатилган). Смарфоннинг оператив хотираси ҳажми 2 гигабайтни, доимий хотираси эса 16 дан 128 гигабайтни ташкил этади.\nҚурилма нархига тўхталадиган бўлсак, “Meizu MX3” смартфонининг 128-гигабайтли версияси учун харидорлар қарийб 660 доллар тўлаши керак бўлади.


Ўзбек-қирғиз чегарасида қўлга олинган қорасувлик собиқ ҳоким жаримага тортилди\n29 сентябр 2021, Тошкент вақти: 06:02\nҚорасув туманининг собиқ ҳокими Тилек Матраимов\nЎш вилоятининг Қорасув тумани собиқ ҳокими Тилек Матраимов 220 минг сўм (тақрибан 2,5 минг АҚШ доллари) миқдорида жаримага тортилди. Бу ҳақда Озодликнинг қирғиз хизмати Ўш вилоят суди матбуот хизматидан олинган маълумотга таянган ҳолда хабар қилди.\nҚайд этилишича, Ўш шаҳар суди 2020 йилнинг 22 октябрь куни Т. Матраимовни Қирғизистон Жиноят кодексининг 358-моддаси (“Давлат чегарасидан ноқонуний ўтиш”) бўйича айбдор деб топиб, унга нисбатан 220 минг сўмлик жарима жазоси тайин қилган. Уй қамоғи шаклидаги эҳтиёт чораси суд ҳукми кучга кирганидан кейин бекор қилиниши лозим эди.\nУ ўтган йилнинг 6 октябрида чегарадан ноқонуний ўтишга ҳаракат қилган ўғли, жияни ва қўриқчиси билан биргаликда Ўзбекистон ҳудудида қўлга олингани ҳақида Озодлик аввал хабар қилган.


АСОСИЙ ҚОНУНИМИЗ — ҲАЁТИМИЗ МЕЗОНИ — Zamaxshariy.uz\nАСОСИЙ ҚОНУНИМИЗ — ҲАЁТИМИЗ МЕЗОНИ\nМамлакатимизда олиб борилаётган кенг қамровли ислоҳотларда, қабул қилинаётган қонун ва қонуности ҳужжатларда инсон шаъни ва қадр-қимматини ҳурмат қилиш, унинг ҳуқуқ ва эркинликларини энг олий қадрият сифатида эътироф этиш ғояси ўз ифодасини топган. Жумладан, Бош Қомусимиз — Ўзбекистон Республикаси Конституциясининг асосий мақсади ва тамоили ҳар-бир фуқаронинг ҳуқуқ ва эркинликлари кафолатларини таъминлашга қаратилгани эътиборга моликдир. Қолаверса, Конституциямиз Инсон ҳуқуқлари умумжаҳон декларацияси қоидаларига уйғунлиги билан ҳам муҳим аҳамият касб этади.\nМаълумки, 2018 йил 8 декабрь куни Ўзбекистон Республикаси Конституцияси қабул қилинганига 26 йил тўлади. “Конституция” лотинча сўздан олинган бўлиб, у “тузиш”, “тузук”, “тузилиш”, “яратиш”, “ўрнатиш” деган маъноларни билдиради. Конституция давлатнинг Асосий қонуни ҳисобланиб, унда шахс, жамият ва давлат ўртасидаги муносабатларнинг асосий принциплари, давлат ҳокимиятининг тузилиши, субъектлари, ҳокимиятни амалга ошириш механизми белгиланади, жамият, инсон ва фуқаронинг давлат томонидан қўриқланадиган ҳуқуқлари мустаҳкамланади.\nКонститутциямиз дин ва виждон эркинлигини махсус моддалар билан кафолатлаган. Жумладан, Конститутциямизнинг 31-моддасида «хамма учун виждон эркинлиги кафолатланади, ҳар бир инсон хохлаган динига эътиқод қилиш ёки ҳеч қандай динга эътиқод қилмаслик ҳуқуқига эга. Диний қарашларни мажбуран сингдиришга йўл қўйилмайди»-деб қайд қилиб қўйилган. Бу эса, мамлакатимизда яшаётган турли миллат вакилларининг ўз дин ва эътиқодига мувофиқ барча диний маросимлари, ибодатлари ва тадбирларини бемалол адо этиш имкониятини беради. Ўзбекистон Республикаси Конститутциясида халқимиз руҳига мос келадиган имон эътиқод, адлу-инсоф , диёнат, меҳр оқибат ор-номус, иффат ва ҳаё каби энг эзгу фазилатлар мужассамидир. Айнан шуниси билан барча мумин-мусулмонларга фуқаро сифатида унга тўлиқ риоя қилиш ва уни ҳурмат қилиш лозим бўлади.\nКонституциясининг учинчи бўлим 14 боб оилага боғлиқ моддаларининг 66-моддасида шундай дейилади: “Вояга етган, меҳнатга лаёқатли фарзандлар ўз ота-оналари ҳақида ғамхўрлик қилишга мажбурдирлар” дейилган.\nҲеч бир фарзанд ота-онасини инкор этолмайди. Ота-она боланинг вужудга келишига сабабчи бўлганлари учун ҳам улар олдида фарзандлик ҳақлари бор. Ота-она болани ёшликдан ардоқлаб-авайлаб ўстиради, унинг роҳати учун қайғуради ва у ухласин, ором олсин, деб кечалари бедор бўлиб, кўп вақтларини ухламай ўтказади.\nБу борада илоҳий мезон бўлмиш Қуръони каримнинг “Исро” сураси 23-24 оятларида шундай марҳамат қилинади: “Раббингиз, Унинг Ўзигагина ибодат қилишингизни ҳамда ота-онага яхшилик қилишни амр этди. (Эй, инсон!) Агар уларнинг бири ёки ҳар иккиси ҳузурингда кексалик ёшига етсалар, уларга “уф!..” дема ва уларни жеркима! Уларга (доимо) ёқимли сўз айт! Уларга, меҳрибонлик билан, хорлик қанотини паст тут ва (дуода) айт: “Эй, Раббим! Мени (улар) гўдаклик чоғимда тарбиялаганларидек, Сен ҳам уларга раҳм қилгин!”\nБу Аллоҳ таолонинг бандаларга амри, буйруғи, фармонидир. Бу бандаларнинг ихтиёрига ташлаб қўйилган иш ҳам эмас. Хоҳласа қилиб, хоҳламаса қилмайдиган ҳаваскорлик ҳам эмас. Қариб ҳеч нарсага ярамай қолганда юзланадиган кўнгил ҳуши ҳам эмас. Бу амр Аллоҳ таолонинг қатъий ва ўзгармас буйруғидир. Бу буйруқни бажариш ҳар бир банданинг бурчидир. Аллоҳ таоланинг ибодатидан кейинги келадиган иш ота онага яхшилик қилишдир. Бу ҳам Аллоҳнинг амри. Аллоҳ таола ўзига ибодат қилишга чақиргандан кейин шу жумланинг давомида ота онага яхшилик қилишни таъкидламоқда. Бу икки ҳукмнинг бир оятда, бир жумлада баён қилинишининг ўзиёқ исломда ота онанинг ҳаққи қанчалик улуғ эканини кўрсатади.\nШундай экан, бу муқаддас заминда яшайдиган ҳар бир инсон Конститутциямизни ҳурмат қилиши, унда белгилаб қуйилган фуқаролик бурчларини яхши англаб олиши лозим. Давлатимиз ва ҳукуматимиз томонидан мусулмонларга ибодатларини эркин адо этишлари учун барча шарт шароитлар яратиб берилмоқда. Жумладан, муборак ҳаж сафарига борувчи хожилар учун катта қулайликлар яратилган, икки ҳайит кунларини дам олиш кунлари этиб белгиланиши ихлосманд халқимиз учун катта бахт ҳисобланади. Бу каби неъматларга шукр қилмоқ ҳар биримизни зиммамизга вожиб. Аллох таоло : «Яна Роббингиз эълон қилган (бу сўзлар)ни эслангиз: «Қасамки, агар (берган неъматларимга) шукр қилсангиз, албатта (уларни янада) зиёда қилурман. Борди-ю, ношукурчилик қилсангиз, албатта, азобим (ҳам) жуда қаттиқдир».\nАзизлар, барча юртдошларимизга Бош Қомусимизнинг 26 йиллик байрами муборак бўлсин. Аллоҳ таоло юртимизни бундан ҳам обод қилиб, халқимизнинг моддий ва маънавий бойлигини бундан-да зиёда бўлиб бормоқлигини муяссар айласин!\nPrevious Post:ИНСОНИЙЛИК МАСЪУЛИЯТИ\nNext Post:ЛОҚАЙДЛИК ЁМОН ИЛЛАТ


Ортда қолган йилдан розилик ва келажакка ишонч билан | Ўзбекистон "Адолат" социал-демократик партияси\nОртда қолган йилдан розилик ва келажакка ишонч билан\n7 Январь, 09:58 • Муносабат, Навоий вилояти, Сенаторлар, Янгиликлар • 156 марта кўрилди • Комментариев к записи Ортда қолган йилдан розилик ва келажакка ишонч билан нет\n2017 йил мамлакатимизнинг ижтимоий-иқтисодий тараққиётида, унинг бутун дунё миқёсидаги обрў-эътибори ва мавқеи кўтарилишида унутилмас йил бўлди. Айниқса, муҳтарам Президентимиз Шавкат Мирзиёевнинг Бирлашган Миллатлар Ташкилоти Бош Ассамблеясининг 72-сессиясидаги серқирра нутқи мустақил мамлакатимизнинг жаҳон ҳамжамиятидаги ўрни ва нуфузини оширишда муҳим аҳамият касб этди. Ўзбекистонимизни яна бир бор бутун бўй-басти, имкониятлари билан дунёга танитди. Халқаро ҳамжамият билан ҳамкорлик уфқларини янада кенгайтирди.\n2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси қабул қилиниб, амалга оширилаётганлиги давлат ва жамият тараққиётида янги босқични бошлаб берди. Президентимиз ташаббуси билан 2017 йил “Халқ билан мулоқот ва инсон манфаатлари йили” деб эълон қилиниб, шу улуғ мақсадда амалга оширилган кенг кўламли ишларнинг аниқ ва беқиёс самарасини яққол кўриб, халқимизнинг эртанги кунга ишончи ортмоқда. Якунланган йилда жамиятимизда демократик тамойилларнинг янада устуворлик касб этиши таъминланди. Юртимизда инсон манфаатлари ҳамма нарсадан устун эканлиги жамият ҳаётида ўз ифодасини топди. Юртдошларимиз давлат ва жамият тараққиёти йўлидаги ислоҳотлар жараёнларида фаол иштирок этишлари, эзгу мақсадлар йўлида жипслашиб меҳнат қилиши зарурлигини янада теранроқ англаб етдилар.\nПрезидентимизнинг Олий Мажлисга Мурожаатномасида мамлакатимизда амалга оширилаётган кенг кўламли ислоҳотларнинг натижалари чуқур таҳлил этилди ва 2018 йилда амалга ошадиган устувор вазифалар белгилаб берилди. Давлатимиз раҳбари томонидан янги — 2018 йилнинг “Фаол тадбиркорлик, инновацион ғоя ва технологияларни қўллаб-қувватлаш йили” деб эълон қилингани барчамизда беҳад хайрихоҳлик уйғотганлиги бежиз эмас. Зеро, ҳозирги шиддаткор даврда давлат ва жамият тараққиётини янги фикр, инновацион ғоялар ва технологияларсиз тасаввур этиб бўлмайди.\nПрезидентимизнинг Мурожаатномаси давлат идоралари, ташкилот, корхона ва муассасалар ходимлари, мутахассисларга, жумладан, биз, сенатор ва депутатларнинг зиммамизга ҳам катта масъулият юклади. Шу маънода ҳар биримиз ўз фаолиятимизга танқидий-таҳлилий ёндашиб, эътиборимиздан четда қолган муҳим масалаларни, камчилик ва нуқсонларни аниқлаб олмоқдамиз. Туб ислоҳотларни ҳудудларни ижтимоий-иқтисодий ривожлантиришга фаол татбиқ этиш, ташаббускор юртдошларимизга амалий кўмак бериш масъулиятли вазифаларимиздан саналади.\nМамлакатимиз тараққиётининг янги босқичида белгиланган устувор йўналишларда амалга ошириладиган дастур ва режалар халқимиз ислоҳотлар натижасини бугун кўриб, баҳраманд бўлишига хизмат қилади, албатта. Бошқача айтганда, ўз меҳнатининг роҳатини кўрган инсон ҳаётдан рози бўлиб умргузаронлик қилади, янги мақсад ва режаларни кўзлаб, интилади. Интилиш ва ташаббуслар рағбатлантирилиб, замонавий шароитлар яратилган жойда ўсиш-ривожланиш бардавом бўлади. Бунёдкорлик, яратувчилик иштиёқи билан янги йилни қарши олган юртдошларимиз ана шундай эзгу ниятда эртанги кунга назар ташламоқда.\nИшончимиз комилки, 2018 йил мамлакатимиз тарихида янада улкан бунёдкорликлар йили бўлади.\nОртда қолган йилдан розилик ва келажакка ишонч билан was last modified: Январь 9th, 2018 by matbuot\n« Улуғ мақсадлар буюк марраларга етаклайди Ўзбекистон инсон қадри улуғланган юрт »


Чорва моллари закоти боби. Қорамол ҳақида фасл (Енгил фиқҳ) | Azon.uz - Ахборот-таҳлилий портал\nЧорва моллари закоти боби. Қорамол ҳақида фасл (Енгил фиқҳ)\n525 14:00 14.08.2019\nЧорва моллар деганда соғиш ва насл учун яйловларда боқилган уй ҳайвонлари тушунилади. Улардан юк ташиб, миниб ва савдо-сотиқ қилиб фойдаланилмайди. Савдо-сотиқ мақсадида боқилган ҳайвонлар тижорат моли сифатида закоти берилади.\nЯйловда боқилди деганда йилнинг аксари назарда тутилади, ҳаммаси эмас\nТуя (Бу ўринда уч ёшдан тўққиз ёшгача бўлган туялар назарда тутилмоқда) бештадан кам бўлганда закот йўқдир. Агар бештага етса ва улар яйловда боқилиб, бир йил ўтган бўлса, то уларнинг сони тўққизта бўлгунча бир қўй чиқарилади. Ўнтадан ўн тўрттагача эса иккита қўй чиқарилади. Ўн бештадан ўн тўққизтагача учта қўй чиқарилади. Йигирматадан йигирма тўрттагача тўртта қўй берилади. Йигирма бештага етганда, то ўттиз бешта бўлгунча бинту (онаси ҳомиладор, яъни иккига кирган туя) махоз чиқарилади. Ўттиз олтитадан қирқ бештагача бинту лабун (учга кирган туя), қирқ олтитадан олтмиштагача ҳиққа (тўртга кирган туя), олтмиш биттадан етмиш бештагача жазаъа (бешга кирган туя) ва етмиш олтитадан тўқсонтагача икки бинту лабун чиқарилади. Тўқсон биттадан бир юз йигирматагача икки ҳиққа чиқарилгач, у ёғига ҳисоб такрорланади. Яъни бир юз йигирмадан ошган бештада икки ҳиққа билан бирга бир қўй, ўнтада икки қўй, ўн бештада уч қўй, йигирматада тўрт қўй ва йигирма бештада саноқ то бир юз элликтага етгунча бинту махоз қўшилади. Бир юз элликта бўлганда учта ҳиққа берилади. Бундан кейин ҳисоб такрорланади ва юз элликтага бешта қўшилганда бир қўй, ўнтада икки қўй, ўн бештада уч қўй, йигирматада тўрт қўй, йигирма бештада бинту махоз ва ўттиз олтитада, яъни бир юз саксон олтитада уч ҳиққага бинту лабун қўшиб берилади. Саноқ бир юз тўқсон олтитага етганда икки юзгача тўртта ҳиққа чиқарилади. Бундан кейинги ҳисоб бир юз элликтадан кейинги элликтада бўлган кўринишда такрорланади.\nАжамий ва арабий туяларнинг фарқи йўқ, закот хусусида баробардир.\nҚорамол ҳақида фасл\nЯйловда боқилган ўттиз қорамолдан камига закот йўқдир. Агар улар ўттизтага етса ва бир йил айланса, бунда бир дона табиъ чиқарилади. Қирқтада битта мусинн берилади. Қирқтадан ошса, то олтмиштага етгунча шу миқдор берилади. Олтмиштада икки табиъ ва етмиштада бир мусинн ва бир табиъ чиқарилади. Саксонтада икки мусинн, тўқсонтада уч табиъ ва юзтада икки табиъ ва бир мусинн берилади.\nШунга қараб ҳисоб ҳар ўнтада табиъдан мусиннга ва мусиннга ўзгариб туради. Говмиш ва сигир бу борада баробардир.\nЕнгил фиқҳ чорва моллари закот\n408 13:55 30.08.2019\n252 14:00 29.08.2019\n246 14:15 28.08.2019\n281 14:00 27.08.2019\n475 14:00 26.08.2019\n262 14:00 24.08.2019


ҲАЛИМЛИК МЎМИНЛАР СИФАТИ\nХалималик инсоннинг жуда ноёб фазилатларидан бири ҳисобланади. Халималик хислатига эга бўлган кишининг даражаси юқори, ҳурмати баланд, қадр-қиммати олий, Аллоҳ ҳузурида ва одамлар орасида иззат ва даражаси етук ва мукаммал булади. Ибн Аббосдан (р.а)дан ривоят қилинган ҳадисда Расулуллоҳ с.а.в. Аъша Абдулқайсга: «Сенда икки хислат бордир. Аллоҳ ўша хислатингни яхши кўради. Улар ҳалимлик ва босиқликдир», деганлар. (Имом Муслим ривояти)\nШунингдек, ибн Масъуд (р.а)дан ривоят қилинган ҳадисда эса Расулуллоҳ (с.а.в): «Сизларга дўзахга ҳаром кишини ёки дўзах унга ҳаром бўлган кишининг хабарини берайми? У биродарларига ҳожат вақтида яқин турадиган, тавозеъли ва мулойим кишидир», дедилар (Имом Термизий ривояти). Бу хислат "Мулойимлик билан илон чиқар инидан", "Камтарга камол, манманга завол" каби халқимиз мақолларида ҳам ўз аксини топган. Шунингдек, халқимиз шоирларидан бири камтарлик тўғрисида чиройли ташбеҳ қилиб хокисорлик ҳақида шеър битганлар:\nГарчи мағрур турса, анда чойнак,\nУтма ғурур остонасидан.\nУпар доим пешонасидан.\nБиз ҳар қандай мартабага эга бўлмайлик, бизларни Аллоҳ таоло мақомга кўтариб қўйган бўлмасин, биз умматлар учун Расуллулох (с.а.в)нинг чиройли насиҳатлари Қулоғимиздан кетмаслиги лозим, чунки, у Зот шундай марҳамат қилганлар: “Дунёда бирор нарса баланд бўлса, Аллоҳ таоло уни пасайтирур",\nЯна бир ҳадиси қудсийда Пайғамбарингиз (с.а.в) Аллоҳ таолодан ривоят қилиб айтадилар: "Аллоҳ таоло деди: Кибриё - ҳамма нарсадан устун бўлишлик кўйлагимдир ва Азамат - ҳамма нарсадан кўра улуғ бўлиш изоримдир. Бас, кимийки мана шу иккала сифатимдан бирида мен билан талашса, уни дўзахга улоқтираман"\nПарвардигори олам бизларга Қуръони каримда Луқмони Ҳакимнинг ўғлига тарбия бериб айтган насиҳатини келтириб, шундай марҳамат қилади: "Эй ўғилчам, намозингни тўкис адо қил, яхшиликка буюриб, ёмонликдан қайтар ва ўзингга етган мусийбатга сабр қил. Албатта бу ишлар азму-қарор билан адо этиладиган ишлардандир. Одамлардан (кибрланиб) юзингни бурмагин ва ерда кибру-хаво билан юрмагин. Чунки Аллоҳ таоло кебру-ҳаволи, мақтанчоқ кимсаларни севмас. Юришингда муътадил бўл ва овозингни пасайтир, чунки, овозларнинг энг ёмони эшакнинг овозидир” (Луқмон, 17-18).\nЖарир ибн Абдуллоҳдан р.а. ривоят қилинган ҳадисда Расулуллоҳ (с.а.в): “Кимки мулойимликдан маҳрум булса, яхшиликларнинг барчасидан маҳрум бўлибди”, деганлар. (Имом Муслим ривояти)\nЯна бир ҳадиси шарифда Расулуллох (с.а.в): "Мен учун энг севимли ва менга қиёмат кунида мақом жиҳатидан энг яқин зот кимлигини айтайми?”, деб уч маротаба сўрадилар. Саҳобалар: “Ҳа айтинг, Ё Расулуллоҳ”-дедилар. Расулуллоҳ (с.а.в): "Хулқи яхшиларингиз ва ҳалимларингиздир”, деб башорат бердилар.\n"Бир куни ҳазрати Умар р.а. бозорга чиқдилар. Бозордан бир қоп пиёз сотиб олибдиларда, ўша бир қопни елкаларига олиб кетаверибдилар. Ўша пайтнинг подшоҳи, амирул муъминин бир қоп пиёзни елкаларига олиб кетмоқдалар. Сотувчи дарҳол қопга ёпишиб: "Эй амирал мўминин, қопни менга беринг, сиз қопни кўтаришлигингиз уят бўлади, менга беринг”, деди. Ҳазрати Умар р.а. дедилар: “Бу қопни кўтаришликда бир нечта хислат бор: Аввало, ўзим учун, оилам учун хизмат қилаяпман. Иккинчидан, мен ўзим кўтариб биламан. Ҳожати йўқ яна бир кишини орқамдан эргаштиришим, чунки унинг ҳам ўзига яраша бир фойдали меҳнати бор албатта. Учинчидан, сиз олдин кетсангиз мен орқангиздан борсам. Кибрланиб кўкрагим кўтарилади. Агар кўтарилган кўкрагимни Аллоҳ босса дунё ва охиратим куйиб кетади, пиёзни кўтарсам, кўкрагим пасаяди, Аллоҳ таоло кўради ва мендан рози бўлади. Яни бир нарса эсимдан чиқмасинким, кечагина Умарча эдим, бугун Умар бўлдим. Умар бўлиб қолишим, Умар бўлгандан кейин ҳам ўзгармаслик керак", деган эканлар.\nУшбу воқеага гувоҳ бўлган саҳобалардан Жобир ибн Абдуллоҳ р.а. шундай дейдилар: "Ким ўз юкини ўзи кўтарса, кибрдан холи бўлибди". Абу Дардо р.а. эса: "Модомики, ортидан одам эргаштириб юрар экан, банда Аллоҳ таолодан узоқлашаверади", дедилар.\nАлбатта, ушбу оят ва ҳадисларда келган насиҳатлар ҳар бир ўсиб келаётган ёшлар учун дастуруламал бўлмоғи лозим. Ана шунда биз илоҳий ҳикматни англаб етган бўламиз.\nислом билим юрти маънавий – маърифий\nишлар бўйича мудир ўринбосари.


24 май 2022, Тошкент вақти: 04:48\n"Ўртасарой" карантин мажмуаси Ўзбекистондаги энг йирик шундай зона ва унда бир пайтнинг ўзида 20 мингдан ошиқ одам сақланиши мумкин.\n8-9 июль кунлари Ўзбекистондаги энг йирик “Ўртасарой” карантин мажмуасида тўполон чиққани ортидан¸ 9 июль кечқурун мингдан ошиқ одам мазкур зонадан чиқариб юборилди.\nБу ҳақда Озодликка мазкур зонадан чиқарилган бир неча шахс бир-биридан мустақил ҳолда хабар қилди.\nЧиқарилганларнинг ҳаммаси Тошкент вокзалига келтириб ташланган¸ вилоятликлар кеча тунни вокзалда¸ чемодан устида ўтказган. 10 июль эрталаб улар махсус ташкил этилган чартер поездларида уйларига юборилган.\nСоғлиқни сақлаш вазирлиги минглаб одамнинг бу зонада¸ айрим ҳолларда¸ бир ойлаб ушлаб турилишини¸ коронавирус юққан-юқмаганига аниқ ишонч ҳосил қилиш мақсади билан изоҳлаган.\nАммо зонадан кутилмаганда оммавий равишда чиқариб юборилганлар¸ ўзларига вирус бор-йўқлиги ҳақида бирор тиббий справка берилмаганини билдирди.\nОзодлик гаплашган Санитария-эпидемиологик осойишталик агентлиги мутахассиси¸ бу жараëннинг карантиндан чиқариш протоколига зид эканини таъкидлади ва буни Ўзбекистондаги COVID-19 эпидемияси устидан назоратнинг издан чиққани белгиси сифатида изоҳлади.\nТўполондан кейинги оммавий “ҳайдалиш”?\n8-9 июль кунлари “Ўртасарой” карантин мажмуасида сақланганлар ўзларининг ҳеч бир изоҳ ва аниқ маълумотсиз 18 ҳатто 30 кундан кўпроқ ушлаб турилганига норозилик билдирди.\nТемир қутилар шаҳарчаси бўлган бу мажмуада сақланганлар темир дарвозаларни тепиб¸ контейнерлар тепасига чиқиб¸ масъуллардан ўзларининг чиқариб юборилишини талаб қилди.\n9 июль куни бу тўполон акс этган видеолар ижтимоий тармоқда тарқалиши ортидан Соғлиқни сақлаш вазири ўринбосари Улуғбек Собиров “Ўртасарой” мажмуасига келди.\nОзодликка мазкур зонадан хабар юборганларнинг айтишича¸ 9 июль кечки соат 6 дан бу ерда ушлаб турилган минглаб одамни оммавий равишда чиқариб юбориш бошланган ва жараëн ярим тунга қадар давом этган.\n15-блокда сақланганлардан бири¸ шахсан ўзи 55 ўринлик 7 та автобус келгани ва одамларни карантин ҳудудидан олиб чиққанига гувоҳ бўлганини айтади.\nОзодликка 23-блокдан юборилган қисқа видеода тунги соатларда автобусга чиқарилаëтган карантиндагилар акс этган.\n“Кўриб турганингиздек¸ одамларни ҳеч бир тиббий справкасиз¸ маълумотномасиз чиқариб юборишмоқда. Шунчаки¸ жойни бўшатишмоқда”¸ дейилади бу қисқа видеога берилган изоҳда.\nАйни блокдан озод қилинганлардан бирининг 10 июль куни Озодликка айтишича¸ “Ўртасарой”дагилар чиққан ўнлаб автобус тўғри Тошкент вокзалига келган. Тошкентликлар бу ердан ўз уйига кетган бўлса¸ вилоятликлар тунни вокзалда ўтказган.\n“Кечани чемодан устида ўтказдик. Эрталабки соат 7 да водийга битта¸ воҳага битта чартер поезд қўйилди. Ҳозир манзилимизга келдик. Билет учун пул олишмади¸ ҳаммани бепул опкетишди”¸ деди карантиндан оммавий тарзда чиқарилган водийликлардан бири маҳаллий вақт билан соат 15 лар атрофида.\nКарантиндан чиқариш қоидаларига амал қилиндими?\n20 мингдан ошиқ одамга мўлжалланган “Ўртасарой” карантин мажмуасидан 9 июль куни минглаб одам¸ уларнинг Озодликка таъкидлашича¸ COVID-19 вируси йўқлигини тасдиқловчи тиббий маълумотномасиз чиқариб юборилган.\nБу ҳақда Соғлиқни сақлаш вазирлиги расмийларидан изоҳ олишнинг ҳозирча имкони бўлмади - масъуллар телефон рақамларига 10 июль куни ҳам ҳеч ким жавоб бермади.\nОзодлик билан шахси очиқланмаслигини сўраб гаплашган Санитария-эпидемиологик осойишталик агентлиги мутахассиси¸ 9 июль кунги оммавий чиқарилишни карантин билан боғлиқ тиббий протоколга зид¸ деб атади.\n“Карантин ҳудудига олинганлар 2 марта анализ топширади. Биринчиси карантинга жойлашганининг эртаси куни¸ иккинчиси 12-куни анализ олинади. Агар соғлом бўлса 14-куни чиқарилади. Агар шеригида¸ яъни хонадошида касаллик аниқланса¸ ўша кундан бошлаб яна 14 кунга назоратга олинади. Ҳозирги тартиб бўйича 10 кунга ўзгартирилди. Карантинда камида 14 кун сақланганлар¸ лаборатория печати қўйилган направление билан чиқарилиши керак. Бундай ҳужжат учун эса¸ олинган сўнгги анализ негатив бўлиши¸ яъни вирус йўқлиги тасдиқланиши керак. Орасида коронавирусга чалинганлар юрган минглаб одамни оммавий равишда карантиндан чиқариш¸ вазият устидан назорат издан чиққанини кўрсатади”.\n“Ўртасарой” карантин мажмуасидаги вазиятдан бевосита хабардор бу мутахассис¸ вазият издан чиқиши сабабларини қуйидагича изоҳлади.\n“Дунё бўйича тиббиëт ходимларининг COVID-19 га бевосита алоқадор муассасаларда ишлаш лимити 14 кун деб қабул қилинган. Ҳар бир ходим 14 ишлаб кейин дам олиши керак. Биздагилар эса сурункали ишлашмоқда. Штабдагиларнинг деярли ҳаммаси жисмонан ва руҳан чарчаган. Шунинг учун касаллар ва улар билан яшаганлар устидан назорат йўқолган. Баъзи бир ходимлар 3 ойдан бери карантин ҳудудида, бу албатта иш жараёнига ўз таъсирини кўрсатади”.\n“Ўртасарой” карантин зонасидагилар нега оммавий равишда чиқариб юборилди?\nОзодлик бу саволга Соғлиқни сақлаш вазирлигидан расмий жавоб ола олмади. Санитария-эпидемиологик осойишталик агентлиги мутахассиси эса бу савол жавобини Ўзбекистон ҳукуматининг Россия ва Қозоғистондан қайтаëтган минглаб меҳнат муҳожирлари учун жой ҳозирлаш зарурати билан изоҳлади.\n“Карантиндан бирваракайига бунча одам келаëтган катта тўлқинга жой бўшатиш учун чиқарилди. Чегарадан кирганларни жойлаштириш учун. Хавотирли жиҳати¸ бунча катта сондаги контейнерларнинг қисқа муддат ичида рисоладагидай дезинфекция қилиниши савол остида. Дезинфекция қилинмаса¸ соппа-соғ одам у ерга тушиб ўзига касаллик юқтириб олиши мумкин. Одамларнинг бундай зоналардан қўрқиб қолгани сабаби шу”.\nЎзи қарийб 20 кунлик карантиндан чиқарилган Озодлик суҳбатдошларидан бири ҳам¸ “Ўртасарой” мажмуаси масъуллари ўзларининг оммавий чиқарилишига оид очиқ ва аниқ баëнот бермасада¸ улар гапидан бу ишнинг Россиядан қайтаëтганлар учун жой бўшатиш мақсадида қилингани англашилганини айтади.\n“Тепадан шундай буйруқ берилди¸ дейишди. Чегарадан бир неча минг одамни киритишипти¸ шуларни опкелишар экан бу ерга”.\nЎзбекистон Ташқи ишлар вазирлиги тарқатган хабарга кўра¸ 8-9 июль кунлари қозоқ-ўзбек чегарасидаги “Жибек жўли” – “Ғишткўприк” назорат-ўтказиш пунктидан 3746 нафар ўзбекистонлик юртига ўтказилган. Расмий баëнотда уларнинг ҳаммаси 14 кунлик карантинга олиниши алоҳида таъкидланган.


Яқин 5-10 йилда Қозоғистонда 240га яқин касблар пайдо бўлиши мумкин\n25 Май 10:50\nNUR-SULTAN. Kazinform – Қозоғистонда яқин 5-10 йил ичида иқтисодиётнинг 9 та тармоғида 239 та янги касблар пайдо бўлиши кутилмоқда, деб хабар беради Kazinform.\nБу ҳақда ҚР Меҳнат ва аҳолини ижтимоий ҳимоя қилиш вазирининг биринчи ўринбосари Ақмади Сарбасов Ўзбекистонда бўлиб ўтаётган «Марказий Осиёда иқтисодий ривожланиш йўлидаги самарали бошқарув» мавзусидаги халқаро анжуман давомида маълум қилди.\n«Булутли технологиялар, сунъий интеллект, робототехника ҳаётимизнинг ажралмас қисмига айланди. Натижада меҳнат бозорига янги мутахассисликлар кириб келмоқда. Кейинги 5-10 йил ичида Қозоғистонда иқтисодиётнинг 9 та тармоғида 239 та янги касб пайдо бўлиши кутилмоқда, 95 та касб трансформацияга учрамоқда. Шу билан бирга, мамлакатдаги иш жойларининг 52 фоизи автоматлаштирилиш эҳтимоли юқори. Ҳар иккинчи ходим қайта тайёрлашдан ўтиши керак. Янги кўникмаларни ўрганиш муваффақият калитидир. Шунинг учун тез ва мослашувчан машғулотларга шароит яратиш муҳимдир», - деди Ақмади Сарбасов.\nУнинг таъкидлашича, яқин келажакда ишчи кучи сифати ўзгариши ва меҳнатга лаёқатли ёшлар оқими кўпайиши мумкин, бу эса меҳнат бозорига қўшимча юклама бўлади.\n«2030 йилга бориб Қозоғистондаги ишчи кучининг 37 фоизини Z авлоди вакиллари ташкил қилади. Авлодлар алмашинуви эса ёшларнинг меҳнатга муносабатини ўзгартириш билан бирга келади. Бу мослашувчан иш жадвали учун молиявий имтиёзларга боришга тайёр авлоддир, улар учун профессионал ва шахсий ҳаёт ўртасидаги мувозанат муҳим аҳамиятга эга. Шу сабабли, иш берувчилар истеъдодларни сақлаб қолиш учун янги талабларга мослашишига тўғри келади«, - деди у.\n#Технологиялар #Ишлаб чиқариш #Ёшлар сиёсати #Марказий Осиё #ҚР Меҳнат ва аҳолини ижтимоий ҳимоя қилиш вазирлиги #Ўзбекистон\nЎзбекистон мактабларида қозоқ тилини 54 минг нафар ўқувчи ўрганмоқда\nҚозоғистонда қанча чет эллик мигрант қонуний ишлайди


Куйган чол | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариКуйган чол\nЎтган замонда бир чол билан кампир яшаган экан. Уларнинг битта эшаклари бор экан. Бу эшакни суғориш, овқатлантириш сансалор бўлиб, доимо улар бир-бирлари билан уришар эканлар. Бир куни чол зерикиб кампирга:\n— Ҳадеб можаро қилиб уришгандан кўра, сенга айтадиган бир гапим бор. Уч кунга муҳлат қўямиз. Кимки уч кунга қадар гапирса, эшагимизни суғориш, овқатлантириш ўшанинг бўйнига тушади, —дебди.\nБу гап кампирга маъқул тушибди. Улар икки кун бир-бирлари билан гаплашмай қўйишибди. Учинчи куни кампир зерикиб қўшнисиникига чиқиб кетса, уйларига ўғри кириб ҳамма ёқни шип-шийдам қилиб кетибди, шунда ҳам чол индамабди. Кампир келиб кўрса аҳвол шундай, у қўшнисиникига чиқиб, унга бутун бўлган воқеаларни айтибди.\nҚўшнисининг раҳми келиб, қизидан бир коса иссиқ шўрва чиқариб беришни сўрабди.\nҚиз бир коса шўрвани кўтариб чиқса, воқеа ҳалигидек эмиш. Қиз чолга:\n— Ҳа, тоға, нимага бундай қилиб ўтирибсиз? — деса, чол бошини кўрсатиб, “То наматгача олиб кетишди”, деб ишора қилибди, қиз шўрвани бошимга тўк деяпти, деб ўйлабди-да, иссиқ шўрвани бошига қуйиб, бошини куйдириб қўйибди. Буни эшитиб кампир чиқибди:\n— Ҳа, нимага бундақа қилиб ўтирибсиз? — деганда, чол:\n— Ана, ютқиздинг, кампир, энди эшак суғориш, овқатлантириш ўзингнинг бўйнингга тушди, — дебди. Шундай қилиб, улар бор-йўғидан ажралишиб қолган эканлар.\n← Аввалги Аввалги Топқинчилар\nКейинги → Кейинги: Бахтли кал


Пропандан метанга ўтказилаётган “заправка”лар\nС начала работы biznes-daily.uz 7 521 895\nГлавная "БИРЖА" Пропандан метанга ўтказилаётган “заправка”лар\n“Ўзбекнефтгаз” АЖ маълумотига кўра, республиканинг алоҳида ҳудудларида аҳоли суюлтирилган газдан кенгроқ фойдаланмоқда. Хусусан, 2010–2016 йилларда сиқилган газдан ўз эҳтиёжлари учун фойдаланувчи уй хўжаликлари сони 4 марта (599,1 мингдан 2,55 млн. бирликка) ошган. Бинобарин, аҳолига суюлтирилган газ етказиб бериш ҳажми 8 баробар (йилига 30,6 минг тоннадан 243,2 минг тоннага) кўпайган. Шу сабабли аҳолининг суюлтирилган газ (пропан)га бўлган талабларини қаноатлантириш масаласи янада долзарблашган. Бу эса автотранспорт воситалари томонидан фойдаланилаётган суюлтирилган газ ҳажмини бекор қилиб, уларни босқичма-босқич сиқилган газ (метан)га ўтказишни тақозо этмоқда.\nҚайд этиш жоизки, айни пайтда автомобилларга газ қуйиш шохобчалари (АГҚШ) самарадорлигининг даражаси паст, уларнинг лойиҳавий қуввати республика бўйича ўртача 29 фоизни ташкил этади.\nЮқоридаги ҳолатларни ҳисобга олиб, Вазирлар Маҳкамасининг қарор лойиҳаси тайёрланди ва у ўрнатилган тартибда барча вазирликлар, идоралар томонидан маъқулланиб, 2017 йил 11 октябрда “Автомобилларга газ тўлдириш станциялари тармоғини ривожлантириш, автотранспорт воситаларини сиқилган табиий газга босқичма-босқич ўтказиш, шунингдек, улар учун мўлжалланган газ баллон ускуналарининг хавфсиз эксплуатациясини таъминлашнинг қўшимча чора-тадбирлари тўғрисида”ги қарор қабул қилинди. Унга кўра, автомобилларга газ тўлдириш компрессор станциялари (АГТКС) тармоғи ривожлантирилади ва автомобиллар босқичма-босқич сиқилган газга ўтказилади.\nЮртимиздаги мавжуд АГҚШларни АГТКСларга айлантириш ва автомобилларни сиқилган газга ўтказиш бўйича белгиланган муддатларда тегишли чора-тадбирлар қўлланилади. Хусусан, 2017 йилнинг 1 декабридан АГҚШлар қуриш учун ер участкалари ажратиш бекор қилинади.\nҚарорда АГТКС қурилишини рағбатлантириш ва уларнинг самарадорлигини ошириш мақсадида автотранспорт воситаларига газ баллон ускуналарини имтиёзли кредитлар асосидан харид қилиш, АГТКСлар жойлашган жойларда “бир дарча” принципида кредит битимларини расмийлаштириш пунктларини очиш сингари қулай шароитлар назарда тутилган.\nВазирлар Маҳкамасининг ушбу қарори аҳолини суюлтирилган газ билан таъминлашга хизмат қилади, 2017–2019 йилларда республика бўйлаб қўшимча 178 та АГТКС очиш ҳамда 800,4 мингдан зиёд автомобилни сиқилган газга ўтказиш имконини беради.\nУскуналарни сотиб олишни енгиллаштириш ва харажатларни камайтириш мақсадида “Ўзбекнефтегаз” Жанубий Кореянинг NK Group компанияси билан биргаликда стационар ва кўчма АГТКСлар учун ускуналар, эҳтиёт қисмларни ишлаб чиқариш, шунингдек, уларга сервис хизмати кўрсатиш бўйича қўшма корхона ташкил этади.\nЁқилғи қуйиш шохобчаларини ўзгартиришнинг батафсил режаси жорий йилнинг декабрь ойи ўрталарига қадар ишлаб чиқилади. Айни пайтда мамлакатимизда 569 та газ қуйиш шохобчаси мавжуд.\nГулчеҳра Сайдалиева тайёрлади.


Бугуннинг манзаралари 02 September 2017 15:22 248\nУ борки, саҳар уйғониб, Яратганга шукрона айтаман: “Шундай фаровон кунларнинг фарзанди бўлганим, куну тунларимизни файзли этганингга минг қатла шукр!”. Сўнг деразани ланг очиб, мусаффо, парисуқ осмонимизга тикиламан. Юз-кўзимни силаётган роҳатбахш ва ёқимли насимдан баҳри дилим очилади. Мунис шабада ўзи билан она тупроқнинг исини олиб келади – кўксимда улуғвор, буюк ҳислар боз жўш уриб, савобли амаллар қилиш, шошилишга ундайди: “Бу кунларга етганлар бор, етмаганлар бор, вақтингни беҳуда ўтказма, саодатли дамларнинг ҳаққини адо этмоқ лозим!”\nУ борки, оиламиз билан бемалол нонушта қилиб, биримиз ишга, биримиз боғчага, биримиз ўқишга отланамиз.\nУ борки, байрамлар, дам олиш кунлари баҳонасида бизни катта йўлга кузатган, оқ ювиб-оқ тараган мукаррам зотлар – ота-оналаримиз ҳузурига ошиқамиз. Ширин дийдордан сархуш бўламиз. Саватчага солиниб, деворга илинган тансиқ неъматларини бирин-кетин олиб чиқа бошлайди, мўътабар онамиз. Майиз, қовунқоқ, туршакларнинг асалдек таъми синашта пайтимиз – ўтиш даврини ёдга солади. Вужуд ажиб бир хотираларга – болалик битикларига ғарқ бўлади. Кузда тиллодек товланиб ётган ўзан ёдга тушади; Олабош сигирнинг елинидан “пов-пов” этиб ёғилаётган сутни қўмсаб, тамшаниб қўямиз. Орзуманд дамлар соғинчи нақадар тотли, а?..\nУ борки, билаклари олов йигитлар саховатли замин кучига куч қўшадилар. Бўйсара, навниҳол қиз-жувонларнинг шодон кулгуси эшитилади, хонадонлардан. Нурафшон юз, раёҳин ифор тутади, давраларни...\nБир чети тишланган ширмойи нон... У борки, йигитлик бурчини адо этмоқ учун ҳарбий хизматга кетган алпомишкелбатлар сарҳадларда кумушдек садоқат билан собит турадилар.\nУ сўзнинг номи – ТИНЧЛИК!\nТИНЧЛИК – энг қадрли, энг суюкли, энг буюкдир!\n“Ўзимизнинг уйимиз яхши”\n...Беш ёшли ўйинқароқ ўғлим эшикдан кира солиб сўрайди:\n– Бугун боғча опам Ватан ҳақида шеър ўқиб бердилар, Она Ватан, деб айтдилар, сизнинг исмингиз Ватанми?\nСаволлари ниҳоясиз аржумандимни тиззамга ўтқизаман.\n– Ватан – мана шу яшаб турган уйимиз, оиламиз, ҳовлимиз, шаҳримиз, Ўзбекистонимиз, ҳаммаси – Ватан.\n– Боғча ҳам. Чунки кун бўйи у ерда ўйнайсан, сархил таомлар тановвул қиласан, дўстлар орттирасан. Ана шуларнинг бари аслида Ватан, болам!.\n“Тақдир тақозоси билан бадавийлар оиласида туғилсам, эллик даражали иссиқда қутурган қум бўрони мен учун энг гўзал манзара бўлур эди.\nТақдир тақозоси билан эскимослар оиласида туғилсам, эллик даражали совуқда қутурган қор бўрони мен учун энг гўзал манзара бўлур эди...\nМен Ўзбекистонда туғилганим билан фахрланаман”.\nУстоз ёзувчимиз Ўткир Ҳошимовнинг “Дафтар ҳошиясидаги битиклар” китобида юқоридаги сарлавҳа остида битилган мазкур сўзларни ўқиган ўқувчи борки, унда инкор этиб бўлмас ҳақиқат борлигини англайди. “Қайси юртда нон арзон бўлса, ўша ерга кўчиб юрадиган одамда Ватан туйғуси бўлмайди”, дейди адиб яна изоҳ бериб.\nДарҳақиқат, оқ ва қора ёнма-ён бўлганидек, Ватаннинг қадрига етувчи, ўзга юртнинг буғдойидан ўз элининг сомонини афзал билувчилар қанча кўп бўлмасин, фарзандлик бурчига номуносиб калтабинлар ҳам борлигидан ачинасан, киши. Баъзилари бор: яшаш-туриши жойида, нафақат ўзи, рафиқаси ҳам Ўзбекистонда ишлаб чиқарилган энг сўнгги русумдаги автомобилларнинг соҳиби, фарзандлари замонавий даргоҳларда таҳсил олишади. Хусусий фирмаси ҳам бор. Тағин татиб кўрмагани – ўтган даврни мақтагани мақтаган. Ўзидан сўрасангиз, туғишган акаси билан (бегона эмас!) бир ҳовлида, бир қозон-товоқдан таомланишга бир йил зўрға чидаганлардан. “Ахир бегона эмас экан-ку, туғишганингиз”, деб кўринг-чи, жавоби тайёр: “Алоҳида, мустақил бўлиб яшаганга нима етсин!”, дейди керилиб.\nЯна бир тоифа инсонлар бор. Кўп эмас, бир ойгина ўзга давлатда бўладими, йўқми, уч-тўрт киши тўпланди дегунча, тағин ўша даҳмаза: “У давлат (мустақил бўлганига ярим, салкам бир аср бўлган!) нинг имкониятларига гап йўқ, бизда ҳали унақа, бунақа...”. Буларга ҳам айтгинг келади: “Йигирма ёшда сен нимага эришган эдинг? Умуман, ўша таърифини келтираётган мамлакатинг-чи? Мустақиллик уларга ҳам биз каби йўқотишларсиз, тинчлик йўли билан насиб этганмикан, халқидаги меҳр-оқибат ҳам биз каби андоза оларлик даражадами? Кексаларга ҳурмат, кичикларга иззат, ўтганларни қадрлаш-чи?..”\nБугун Ўзбекистонимизнинг йигирма олти йиллик истиқболини таърифлашга-ку қалам ожиз. Кундан-кун рўй бераётган янгидан-янги ўзгаришлар, қад кўтараётган замонавий иморатлар, кенг ва равон кўчалар, обод ва тўрт фаслда ҳам тўкин-сочин бозорларимиз ва..\nХуллас, йил сайин, ой сайин гуллаб-яшнаётган ота юртимга, пойтахти азимга тикилиб кўзларим қувнайди, дилим яйрайди.\nЭнг қувончлиси, ушбу жаннатмонанд заминдаги тинчлик ва фаровонликдан завқланган халқимиз яратувчанлик, эзгу ишлар билан машғул. Илойим, тинчлигимизга ҳеч қачон кўз тегмасин, истиқлолимиз абадий бўлсин!


«Ўзэлтехсаноат» акциядорлик компаниясида Ватанимиз мустақиллигининг 27 йиллиги муносабати билан “Мустақиллик менинг тақдиримда” мавзусида байрам тадбири бўлиб ўтди. Тадбир “Ўзэлтехсаноат” акциядорлик компанияси Ёшлар Етакчилар кенгашининг “Фарзандлик бурчим” лойиҳаси доирасида амалга оширилди. Тадбирга корхоналар раҳбарлари ва уларнинг ходимлари таклиф этилди.\n«Ўзэлтехсаноат» АК Бошқарув раисининг биринчи ўринбосари М. Хашимов, Ўзбекистон Металлургия ва машинасозлик тармоқлари ходимлари Касаба уюшмаси раиси А.Хаққуловлар буюк ва бебаҳо неъмат – мустақиллигимизнинг миллий тараққиётимиз, бугунги ва келгуси авлодлар тақдири, келажаги учун беқиёс аҳамияти ҳақида гапириб ўтдилар. Шу йиллар давомида халқимиз манфаати таъминланиб, тинч ва осуда ҳаётга эришилди, давлатимизнинг халқаро миқёсдаги обрў-эътибори янада юксалди. Айниқса, электротехника саноати йўналишида эришилган ютуқлар тилга олинди.\nТадбир доирасида корхоналар раҳбарлари ва уларнинг фаол ходимларига Мустақилликнинг 27 йиллик байрами муносабати билан ташаккурномалар топширилди. Байрам тадбири бир пиёла чой устида давом этди.\nРаспечатать Просмотров: 726 30 Авг 2018


Ҳаловат ва хотиржамлик – ҳалолликда - Zamin.uz\n06:30 / 20.08.2018\n2. Судхўрлик. Ислом дини молни тижорат йўли билан кўпайтиришга ижозат беради. Аммо молни судхўрлик йўли билан кўпайтирмокчи бўлганларни қаттиқ қоралади ва судхўрликнинг озини ҳам, кўпини ҳам ҳаром қилди.\n1. Судхўрликка ишониб қолиш бошқа касб билан шуғулланишга бепарво қилиб қўяди. маишат учун пул топиш йўлларини қидириш, илм-ҳунар орқали ҳалол меҳнат килиб, элга манфаат етказиш фикридан қайтаради. Ҳолбуки, оламнинг гўзаллиги тижорат, касб-ҳунар, ишлаб чиқариш ва курилиш биландир. Судхўр буларнинг бирортасига ҳам эътибор бермайди ва текинхўрликка одатланади.\n2. Судхўрлик сабабли қарз бериш, киши эҳтиёжини қондириш, эҳсон ва садақалар бериш, яъни инсонларнинг бир-бирларига холис яхшилик қилишидек амаллар тўхтайди, яхшиликдан манфаат устун кўйилади.\n3. Одатда, қарз берувчи бой, қарз олувчи қамбағал бўлади. Судхўр камбағалга раҳм-шафқат кўрсатиш ўрнига, берган қарзи билан бирга унинг ўзи муҳтож бўлиб турган ортиқча молини ҳам тортиб олади. Кўриниб турибдики, судхўрликда бойнинг бойлиги ортади, камбағал боридан айрилади, натижада, инсонлар ўртасида адоват пайдо бўлади. Бундан бузғунчилик, тажовузкорлик, ўғрилик ва хунрезлик келиб чиқади.\n4. Порахўрлик. Пора муомаласи деярли барча давлатларда жиноят ҳисобланиб, коррупция деган умумий ном билан юритилади. Пайғамбаримиз Муҳаммад (соллаллоҳу алайҳи васаллам) порадан қаттиқ қайтарганлар: “Пора берувчи ҳам, олувчи ҳам, ўртада турувчи ҳам, жаҳаннамга ташланади”.\nМанба: Fitrat.uz “Замин” янгиликларини “Инстаграм”да кузатиб боринг\nМусулмонлар икра ейиши мумкинми?\n31-12-2019, 16:36, Ҳаёт тарзи\n19-06-2019, 08:20, Ҳаёт тарзи\n«Бундай пул ҳалол эмас»\n3-09-2018, 08:58, Ҳаёт тарзи\nНега эркаклар аёлларга итоат этмайди?\n22-06-2017, 20:31, Ҳаёт тарзи


Ўзбекистонда жимлик куни\n04:47 23 Январ 2020\n12:43 03.12.2016 (Янгиланган 13:00 03.12.2016) Ҳавола олиш\nТОШКЕНТ, 3 дек — Sputnik. Ўзбекистонда жимлик куни эълон қилинди — бу президент сайловидан бир кун олдин ўтказиладиган кундир.\nБу кунда олиб борилган ҳар қандай ташвиқот фаолияти ноқонуний ҳисобланади. Ҳеч бир номзод ўз манфаати йўлида бу кунда ташвиқот ишларини олиб бориши мумкин эмас. Акс ҳолда, бу ҳаракатлар жиддий оқибатларга олиб келиши мумкин.\nТашвиқотнинг ҳар қандай тури таъқиқ остига олинган: жимлик кунида телевидение орқали сайловолди роликлари намойиш этилмайди, газета ва варақалар тарқатилмайди, сайловчилар билан учрашувлар ёки номзодлар ўртасида дебатлар ўтказилмайди. Жимлик куни тўғрисидаги низомни бузганлик учун энг кам иш ҳақининг 7дан 10 бараваригача жарима белгиланган.\nЖимлик куни ҳар бир сайловчини психологик босимдан озод этиш ва сайлаш эркинлигини таъминлаш учун ўтказилади.\nСайлов куни Тошкентда жамоат транспортлари бепул хизмат кўрсатади, шунингдек, сайлов учаскасига қадар такси хизматидан фойдаланган ҳолда ҳам бепул етиб олиш мумкин.\nТалабалар сайлов муносабати билан 1-5 декабр саналарида таътилга юборилди.\nЎзбекистонда бўлиб ўтаётган президент сайловларини 80 минг нафар маҳаллий ва 600га яқин халқаро кузатувчилар кузатадилар.\nЎзбекистондаги президент сайловлари турли мамлакатлардан ташриф буюрган 1,3 минг нафар журналистлар томонидан ёритилади.\nРеспублика МСКга кўра, мамлакатдаги барча сайловчиларга ўз фуқаролик ҳуқуқларидан фойдаланишлари учун тенг имконият ва шароитлар барпо этиш мақсадида катта ҳажмдаги ишлар амалга оширилган. Хусусан, имконияти чекланганлар, ногиронлар учун махсус чоралар белгиланган. Кўзи ожиз сайловчилар учун биринчи марта Брайл алифбосида сайлов бюллетенлари нашр қилинган. Ҳар бир сайлов участкасида ногиронлар аравачасига мўлжалланган алоҳида ўрин ажратилган.\nСайлов куни беморлиги сабабли, участкага бора олмайдиганлар учун навбатчи гуруҳлар ташкил этилган. Бунда бемор сайловчи ўзи бириктирилган сайлов участкасига қўнғироқ қилиши кифоя. Унинг манзили бўйича махсус қути ҳамда овоз бериш бюллетени олиб келинади.\nБундан ташқари, тонгги соат 6:00дан кечки 20:00гача очиқ бўладиган сайлов участкаларида 18 ёш ва ундан катта бўлган ҳар бир сайловчининг исми-шарифи рақамланган ҳолда киритилган.\nМСК овоз бериш учун белгиланган муддат якунлангач, бюллетенларни санаш ишларини йўлга қўяди. Овоз натижалари қўлда, бирма-бир санаб чиқилади. Бунинг учун Комиссияга 10 кун ажратилади. Мамлакат сайлов қонунчилигига кўра, экзитполлар ўтказилмайди.\nСайлов натижалари расман эълон қилингач, 2 ой ичида янги президент қасамёд қилади. Давлат раҳбари ҳар бири 5 йил муддатдан икки маротабадан ортиқ сайлана олмайди.


1172 Ўқиш режими + -\nҲайз бемор бўлмаган ва ҳайз ёшидан ўтмаган болиғ аёлнинг раҳми чиқарадиган қондир. Ҳайзнинг ози уч кечаю уч кундуз, кўпи ўн кун. Покликнинг ози ўн беш кун. Кўпининг чегараси йўқ. Ҳайз муддатида орада қон тўхташи ва аёлнинг оқ ранг¬дан бошқа рангдаги нарса кўргани ҳам ҳайздир.\nҲайз намоз ва рўзани манъ қилади. Рўза қазо қилинади, намоз қазо қилинмайди. Ҳайз яна масжидга киришни, тавофни ва лозимнинг остидаги нарсадан ҳузурланишни манъ қилади.\nЖунуб ва нифосли шахс каби, ҳайзли шахс ҳам, кичик бетаҳоратга хилоф ўлароқ, қироат қилмайди. Уларнинг барчаси Мусҳафни ушламайди. Илло, ёпишмаган ғилоф ила ушлаш бундан мустасно. Кийимнинг енги билан ушлаш макруҳдир. Сураси бор дирҳамни ҳам ҳамёнсиз ушламайдилар.\nҲайз ва нифоснинг кўпидан кейин қони тўхтаган аёлга ғуслдан олдин яқинлик қилиш ҳалолдир. Озидан кейин қони тўхтаганга эмас. Илло, қон тўхтагандан кейин ғусл ва такбири таҳрима айтиш вақти ўтса, мустасно.\nУшбу бобда ҳар бир мусулмон шахс катта эҳтимом билан ўрганиши ва билиши лозим бўлган масалалар муолажа қилинади. Поклик учун ниҳоятда зарур бу масалаларни фақат аёллар билиши керак, деган тушунча нотўғридир. Балки эркаклар ҳам билиши лозимдир.\nШунинг учун бу масалаларни ҳам бошқаларига ўхшаб бирма-бир шарҳ қилиб ўтайлик.\nҲайз бемор бўлмаган ва ҳайз ёшидан ўтмаган болиғ аёлнинг раҳми чиқарадиган қондир.\nШариатда эса балоғатга етган аёл жинсининг раҳми ичидан туғишсиз ва беморликсиз муайян муддатда чиқадиган қон ҳайздир.\nБизнинг матндаги ва бу таърифларни қўшсак, ҳайзнинг тўла таърифига эга бўламиз.\nДемак, балоғатга етган, қариб ҳайз кўришдан ноумид бўлмаган аёлнинг раҳми ичидан туғишсиз ва беморликсиз ўзи чиқадиган қон ҳайз бўлади.\nҲайзнинг ози уч кечаю уч кундуз, кўпи ўн кун.\nИмом Тобароний ва Дора Қутний Абу Умома розияллоҳу анҳудан келтирган ривоятда Пайғамбар соллаллоҳу алайҳи васаллам:\n«Бикр қизнинг ва турмушга чиққан аёлнинг оз ҳайзи уч кундир, кўп ҳайзи ўн кундир. Ундан зиёда бўлса, истеҳозадир», деганлар.\nПокликнинг ози ўн беш кун.\nБунга саҳобаи киромлар иттифоқ қилганлар.\nЖаъфар ибн Муҳаммад отасидан, у бобосидан қилган ривоятда Пайғамбаримиз соллаллоҳу алайҳи васаллам:\n«Ҳайзнинг ози уч кундир, кўпи ўн кундир. Икки ҳайз орасининг энг ози ўн бешдир», деганлар.\nКўпининг чегараси йўқ.\nБир ёки икки йил бўлиши, гоҳида умуман ҳайз кўрмаслиги ҳам мумкин.\nҲайз муддатида орада қон тўхташи ва аёлнинг оқ рангдан бошқа рангдаги нарса кўргани ҳам ҳайздир.\nДемак, ҳайз даврида маълум муддат қон келмай қолиши мумкин. Шунингдек, ҳайзнинг асл рангидан бошқа рангдаги суюқлик келиши ҳам мумкин. Ҳайзли аёл бундай ҳолатлар ориз бўлганда «ҳайзим тугади» деган хаёлга бормаслиги зарур. Ҳайз тўхтаганда оқ рангли нарса келади.\n«То оқ нарсани кўрмагунингизча шошилманглар»,– деди. У бу билан ҳайздан тамоман пок бўлишни ирода қилган эди».\nҲайз кўрган аёлдан охирги вақтда оқ рангли суюқлик келгани ҳайзнинг тугагани аломати бўлади. Ана шунгача шошилиб, ҳайзим тугади деб, ғусл қилмаслик ёки ҳайз манъ қилган нарсаларни қилмай туриш керак.\nҲайз намоз ва рўзани манъ қилади.\n«Мен истеҳоза бўламан, пок бўлмайман. Намозни қўяманми?» – деб сўради. Ул Зот:\n«Йўқ! Албатта, у томир узилганидандир. Ҳайз эмас. Лекин сен одатда ҳайз кўрадиган кунларнинг миқдорида намозни қўй. Сўнгра ғусл қилиб, намозни ўқийвер», – дедилар».\n«Қачонки, ҳайз келса, намозни қўй. Қачонки, у (кунлар) ўтиб кетса, ўзингдан қонни ювиб, намозни ўқийвер», дейилган».\n«Нимага ҳайз кўрган аёл рўзанинг қазосини тутади-ю, намознинг қазосини ўқимайди?» – деб сўрадим.\n«Нима, сен Ҳаруриямисан?!» – деди.\n«Мен Ҳарурийя эмасман, лекин сўраяпман», – дедим.\n«Ўша нарса бизда ҳам бўлар эди. Бас, рўзанинг қазосини тутишга амр қилинар эдик, намознинг қазосини ўқишга амр қилинмас эдик», – деди».\nРўза йилда бир марта фарз бўлади. Ҳайз кўрган аёл маълум кунларнинггина рўзасини қазо қилади. Шунинг учун рўза савобидан маҳрум бўлмаслиги юзасидан унинг қазосини тутади.\nНамоз эса ҳар куни беш марта фарз, ҳайз кунларида қолдирилган намоз сони кўпайиб кетади. Бунинг устига, аёл киши ҳар ойда ҳайз кўради. Бу эса ҳар ойда такрор машаққат дегани. Шунинг учун ҳайз кўрган аёлдан намозни қазо қилиш талаб қилинмайди.\nҲайз яна масжидга киришни, тавофни ва лозимнинг остидаги нарсадан ҳузурланишни манъ қилади.\n«Мана бу уйларни масжиддан бошқа томонга юзлантиринглар. Мен масжидни ҳайзли аёлга ва жунубга ҳалол қилмайман», – дедилар».\nҲайз тавофни манъ қилиши бу амал Масжидул Ҳаромнинг ичида бўлганидандир. Масжидга ҳайзли аёлнинг кириши мумкин эмас.\n«Қачон ҳайз кўрсанг, ҳожи нима қилса, қилавер. Фақат пок бўлмагунингча Байтни тавоф қилма», деганлар.\nҲайз лозимнинг остидаги нарсадан ҳузурланишни манъ қилишига далил:\n«Ҳайз чоғида аёллардан четда бўлинг. Уларга пок бўлмагунларича яқинлашманглар», деган (222-оят).\nБу маънодаги бошқа ривоятлар ҳам кўп. Уларнинг барчасида иштон остидан ҳузурланиш мумкин эмаслиги таъкидланади.\nЖунуб ва нифосли шахс каби ҳайзли шахс ҳам, кичик бетаҳоратга хилоф ўлароқ, қироат қилмайди.\nЯъни жунуб, нифосли ва ҳайзли шахслар Қуръон қироат қилишлари мумкин эмас.\n«Ҳайзли аёл ҳам, жунуб ҳам Қуръондан ҳеч нарсани қироат қилмайди», – дедилар».\nИмом Термизий, Ибн Можа ривоят қилишган.\nАммо ҳайзли аёл таълим учун ҳарф-ҳарф қилиб ўқиса, жоизлигига уламолар фатво берганлар.\nТаҳоратсиз киши Мусҳафни ушламай қироат қилса бўлади.\nУларнинг барчаси Мусҳафни ушламайди.\nЯъни жунуб, нифосли ва ҳайзли шахс ҳамда кичик бетаҳорат киши Мусҳафни ушламайди.\nАллоҳ таоло «Воқиъа» сурасида:\n«Уни фақат покланганларгина ушлайдир», деган (79-оят).\nМазкурларнинг барчалари пок эмаслар.\nИлло, ёпишмаган ғилоф ила ушлаш бундан мустасно.\nИмом Бухорий келтирган ривоятда Абу Воил ўзининг ҳайзли ходимасини Разийннинг олдига бориб Мусҳафни олиб келишга юбориши ва у ғилоф ила олиб келиши айтилган.\nМазкур шахслар тафсир, ҳадис ва фиқҳ китобларини ушлашлари ҳам мумкин эмас. Чунки у китобларда ҳам ояти карималар бўлади.\nКийимнинг енги билан ушлаш макруҳдир.\nЧунки, кийим ушловчиники ва унинг бир бўлаги ҳисобланади.\nСураси бор дирҳамни ҳам ҳамёнсиз ушламайдилар.\nАвваллари баъзи дирҳамларга «Ихлос» сураси ёзилар эди. Демак, сура ёзилган нарсаларни ҳам бетаҳорат кишилар ушлаши мумкин эмас.\nҚуръони Каримнинг сувда оқиши, куйиши, нажосатга тушиши каби хавфлар бўлса, мазкур кишилар уни асраш учунгина ушлашлари мумкин.\nҚуръонни таҳоратсиз варақлаб ҳам бўлмайди. Қаламга ўхшаш нарса билан варақлашга рухсат бор. Кичик болалар ушласа, майли.\nҲайз ва нифоснинг кўпидан кейин қони тўхтаган аёлга ғуслдан олдин яқинлик қилиш ҳалолдир.\nБу оятдаги пок бўлиш икки хил маънони: ҳайз тўхташи ва ҳайз тўхтаганидан кейин ғусл қилишни англатади. Аёл ўн кун ҳайзли бўлганидан кейин унинг эрига ён босиб биринчи маъно олинади. Аммо ғусл қилгунча кутиб туриш мустаҳабдир.\nОзидан кейин қони тўхтаганга эмас. Илло, қон тўхтагандан кейин ғусл ва такбири таҳрима айтиш вақти ўтса, мустасно.\nЎн кундан оз муддат ҳайз кўрган аёлнинг ҳайзи тўхташи билан унга яқинлик қилиш жоиз эмас. Балки ғусл қилгунича кутиб туриш лозим. Агар аёл дангасалик қилиб дарҳол ювинмай, ғусл, кийиниш ва намозга кириш такбирини айтиш вақтини ўтказиб юборса, унга яқинлик қилиш жоиз бўлади. Чунки унинг зиммасига намоз тушиши билан пок бўлган ҳукмига ўтади.\nХулоса қилиб айтадиган бўлсак, ҳайзнинг тўрт ҳукми бор:\n1. Ҳайз ва нифос тугаганда ғусл қилиш вожиб бўлади.\n«Сендан ҳайз ҳақида сўрарлар. Сен: «У кўнгилсиз нарсадир. Ҳайз чоғида аёллардан четда бўлинг. Уларга пок бўлмагунларича яқинлашманглар. Агар пок бўлсалар, уларга Аллоҳ амр қилган жойдан келинг», деган (222-оят).\nҲайз ва нифос кўрган аёлнинг пок бўлиши ғусл ила бўлади.\nФотима бинти Абу Ҳубайш истеҳоза кўрар эди ва у Пайғамбар соллаллоҳу алайҳи васалламдан сўради. Бас, у Зот:\n«У томирдан. Ҳайз эмас. Лекин сен ҳайз келганда намозни қўй. Қачон у кетса, ғусл қилиб, намозни ўқийвер», – дедилар».\n2. Қиз бола ҳайз кўрса балоғатга етган бўлади.\n«Аллоҳ ҳайз кўрувчининг намозини рўмолсиз қабул қилмайди», – дедилар».\nАбу Довуд, Термизий,Ибн Можа ва Аҳмад ривоят қилишган.\n3. Идда ўтирган аёл ҳайз кўрса, ҳомиласи йўқлигига ҳукм қилинади.\n4. Идда ўтириш ҳам ҳайз ила белгиланади.\n01:12 / 01.06.2017 7451\n“muslimaat.uz” ижодий сафарда\nМаълумки, Ўзбекистон Республикаси Президенти ташаббуси билан юртимизда бўлиб ўтаётган Қуръон қироати мусобақаси ҳудудларда давом этмоқда. muslimaat.uz сайти давоми...\n14:19 / 03.02.2018 991\n00:11 / 29.11.2016 4955\nМарҳабо Каримованинг янги ижоди билан танишинг!\n12:26 / 27.02.2019 641


2020 йил 11 май куни ўтказилган РЕПО аукциони натижалари ҳақида МАЪЛУМОТ - Ўзбекистон Республикаси Марказий банки\n2020 йил 11 май куни ўтказилган РЕПО аукциони натижалари ҳақида МАЪЛУМОТ\nЯнгиланган сана: 11 Май 2020, 14:41\nЖорий йилнинг 11 май куни Марказий банк томонидан Ўзбекистон республика валюта биржасида умумий ҳажми 100 млрд. сўмлик маблағлар тақдим этиш бўйича муддати 14 кунлик РЕПО аукцион савдолари ўтказилди.\nАукционда тижорат банклари томонидан давлат қимматли қоғозлар таъминоти асосида жами 150 млрд. сўмлик маблағларни жалб қилиш бўйича буюртманомалар келиб тушган бўлиб, 100 млрд. сўм хажмида буюртманомалар қондирилди.\nАукцион натижаларига кўра максимал ставка - йиллик 15,70 фоизни, ўртача тортилган фоиз ставкаси -15,27 фоизни ва минимал ёки чегириш ставкаси - йиллик 15,01 фоизни ташкил этди.


Бугун юртимиз ёшлари нафақат республика, балки жаҳон миқёсидаги кўплаб фан олимпиадалари, нуфузли спорт мусобақалари, турли санъат анжуманларида муваффақиятли иштирок этишмоқда. Албатта, бунинг тамал тоши табаррук даргоҳ — мактабда қўйилгани кундек равшан.\nШу ўринда Юртбошимиз ташаббуси билан ҳаётга татбиқ қилинган “Таълим тўғрисида”ги Қонун, Кадрлар тайёрлаш миллий дастури ҳамда Мактаб таълимини ривожлантириш давлат умуммиллий дастурининг самараларига назар ташласак. Мамлакатимизда шу пайтгача минглаб замонавий мактаблар қад ростлади. Таълим соҳаси ўқув муассасаларини қуриш, реконструкция қилиш ва капитал таъмирлаш ишлари йилдан-йилга кенг миқёс касб этмоқда.\nЎтган йили 380 та мактаб, 160 дан ортиқ касб-ҳунар коллежи ва академик лицей тубдан янгиланди. Мазкур мақсадлар учун қарийб 550 миллиард сўм сарфланди. Ушбу маблағларнинг 120 миллиард сўмдан ортиғи таълим муассасаларини ўқув, лаборатория ҳамда ишлаб чиқариш ускуналари, компьютер ва мультимедиа воситалари билан таъминлаш учун ажратилди.\nМуҳими, ана шу таълим масканларида юзлаб истеъдод эгалари камол топаётганлиги юртимизда олиб борилаётган сиёсатнинг асл моҳияти — ислоҳот инсон учун, унинг манфаатларига хизмат қилаётганининг амалий тасдиғидир.\nМамлакатимизда таълим шахс, жамият ва давлатнинг иқтисодий, ижтимоий, илмий-техник ҳамда маданий эҳтиёжларини таъминлайдиган устувор соҳа, деб эълон қилинган. Мавжуд таълим муассасаларини давр талабларини ҳисобга олган ҳолда ислоҳ қилишдан ташқари, МДҲ давлатларида ўхшаши йўқ янги турдаги ўқув масканлари — касб-ҳунар коллежлари ва академик лицейлар ташкил этилди. Шу тарзда иқтисодиёт ва ижтимоий соҳанинг барча тармоғи учун юқори малакали, рақобатдош кадрлар тайёрлашга, ёшларни маънавий-ахлоқий ҳамда ҳар томонлама ижодий ривожлантиришга йўналтирилган узлуксиз ўқув-илмий ишлаб чиқариш таълимининг ноёб яхлит тизими шакллантирилди.\nБугунги кунда, БМТ маълумотларига кўра, республикамизда таълимга йўналтирилаётган харажатлар давлат бюджетининг 35 фоиздан ортиғини ташкил қилмоқда. Бошқача айтганда, Ўзбекистон давлат бюджетидан ҳар йили 35 фоиз маблағ айнан таълим-тарбия соҳасига йўналтирилаяпти.\nЮртимизнинг жаҳон майдонидаги нуфузини ошириш кўп жиҳатдан ёшларнинг интеллектуал ва ижодий салоҳиятини юксалтиришга боғлиқ. Шу сабабли иқтидорли ёшларни аниқлаш ҳамда рағбатлантиришга, навқирон авлоднинг замонавий дунёқарашини, ижодий ва шахсий хусусиятларини умуминсоний қадриятлар асосида шакллантиришга алоҳида эътибор қаратилаётир. Хусусан, Президентимиз ташаббуси билан Зулфия номидаги Давлат мукофоти таъсис этилган бўлиб, ўқишда, ижодий ва жамоат ишларида катта ютуқларга эришаётган қизлар унга муносиб кўрилади. Санъат соҳасидаги ютуқлари учун энг иқтидорли ёш раққосалар, мусиқачилар ва хонандаларга “Ниҳол” мукофоти берилади.\n— Истиқлол йилларида камол топган ёшлар сафида эканлигимдан ҳамиша фахрланиб юраман, — дейди “Ниҳол” мукофоти соҳиби Машҳурбек Райимжонов. — Бугунги кунгача дунёнинг кўплаб мамлакатларида бўлиб ўтган нуфузли санъат анжуманларида қатнашдим. Хориждаги тенгдошларимиз бизга ҳавас қилишади. Биз эришган марралар ҳақида ҳайратланиб гапиришади.\nИстеъдод соҳибларидан яна бири Моҳигул Раимқуловадир. У Жиззах давлат педагогика институти қошидаги 2-академик лицейнинг учинчи босқичида ўқийди. Насрий ва назмий йўналишда ижод қилаётган Моҳигулнинг яқинда “Сарафроз” деб номланган китоби чоп этилди.\n— Имконият йўқлиги боис қанчадан-қанча истеъдод соҳиблари эрта сўнгани, бирор бир қулайлик бўлмаган мактабларда ўқиб, болалик орзулари ушалмай қолганидан устозларимиз кўп афсусланишади, — дейди Моҳигул. — Буларни эшитиб, биз, иқболимиз, бахтимизга шукроналар айтамиз. Бунинг қадри улуғлигини теран ҳис қиламиз.\nЁшлар сиёсатининг муҳим йўналишларидан яна бири иқтидорли ёшларни илм-фанга кенг жалб этишдир. Ўзбекистон Республикаси Президентининг Давлат стипендиясига ўқишда ва жамоат ишларида юқори натижаларга эришаётган ёшлар сазовор бўлмоқда. Бу борада бир қатор махсус стипендиялар ҳам таъсис этилган. Ёшлар салоҳиятини ривожлантиришга қаратилган бу каби эзгу саъй-ҳаракатлар ўз самараларини бераётир. Шунингдек, ўқув юртлари, авваламбор, касб-ҳунар коллежлари битирувчиларини иш билан таъминлаш масаласи алоҳида эътиборда. Мисол учун, ўтган йили мамлакатимиз таълим муассасаларининг 600 мингдан зиёд битирувчиси бандлиги таъминланди. Қувонарлиси, аксарият ёшларимиз ўз келажагини кичик бизнесда кўрмоқда.\nКейинги йилларда ёшлар ўртасида соғлом турмуш тарзини тарғиб қилишга бағишланган ишлар кенг қулоч ёзмоқда. Бу борада тиббиёт ходимлари билан бирга, Ўзбекистон “Камолот” ёшлар ижтимоий ҳаракати, Хотин-қизлар қўмиталари, касаба уюшмалари ташкилотлари, фуқароларнинг ўзини ўзи бошқариш органлари вакиллари фаол иштирок этаётгани алоҳида диққатга сазовор. Таъкидлаш керакки, репродуктив саломатликни таъминлаш бўйича ўзбек модели БМТ томонидан Шарқий Европа, Болтиқбўйи ва МДҲ давлатлари учун энг яхши ҳудудий дастур сифатида тавсия қилинган.\nУмуман олганда, ёшларнинг ҳар томонлама ривожланиши учун янада қулай шарт-шароит ва имкониятлар изчил жорий этилмоқда. Хусусан, мустақил ҳаётга қадам қўяётган ёш оилаларга зарур ёрдам кўрсатиш, амалий рағбат ва барқарор даромад манбаларини шакллантириш механизмини яратиш, уларнинг тураржой ва маиший шарт-шароитларини яхшилаш мақсадида 2007 йил 18 майда Ўзбекистон Республикаси Президентининг “Ёш оилаларни моддий ва маънавий қўллаб-қувватлашга доир қўшимча чора-тадбирлар тўғрисида”ги Фармони қабул қилинди. Ҳар бир ҳудудда янги иш ўринлари ташкил этиш, ёшларни кичик бизнес ва хусусий тадбиркорликка фаол жалб қилиш, ёш оилаларга ўз бизнесини ташкил этиши учун микрокредитлар ажратиш ишлари кучайди. Бугун Ўзбекистонда ёш оилаларга ипотека ва истеъмол кредитлари ажратиш орқали уй-жой сотиб олиш ёки қуришда, рўзғорини бутлашда ҳар томонлама ёрдам кўрсатилмоқда. Истеъдодли, жамиятда фаол ёшларга “Камолот” уйлари қуриб берилаяпти.\nНавқирон авлоднинг эртанги куни бугунгидан-да ёрқин бўлишига хизмат қилаётган давлат миқёсидаги ғамхўрлик ва эътибор самаралари ўз эътирофини топмоқда. 2012 йил февраль ойида Тошкентда ўтказилган “Юксак билимли ва интеллектуал ривожланган авлодни тарбиялаш — мамлакатни барқарор тараққий эттириш ва модернизация қилишнинг энг муҳим шарти” мавзуидаги халқаро конференцияда 48 давлатдан, 8 та халқаро ташкилот ҳамда таълим жамғармаларидан 270 нафар вакил қатнашиб, Ўзбекистоннинг ёш авлод таълим-тарбияси борасида тўплаган тажрибаси ҳар томонлама андоза олишга арзигулик эканини юқори баҳолади. Хорижлик экспертлар, айниқса, Президентимиз ташаббуси билан ташкил этилган махсус жамғарма кўмагида болалар спортини ривожлантиришга устувор эътибор қаратилаётгани, “Умид ниҳоллари”, “Баркамол авлод”, Универсиада мусобақаларидан иборат уч босқичли бетакрор тизим яратилганини юксак эътироф этишди.\nХулоса ўрнида айтганда, Ўзбекистон ёшлари халқимизнинг ишончи ва таянчи бўлиб, янада гўзал ҳамда чароғон келажагимизни бунёд қилишга дадил интилмоқдалар. Бунинг учун уларга барча шарт-шароит муҳайё этилган, улкан имкониятлар эшиги кенг очиб берилган.\nМазкур рукндаги бошқа мақолалар: « 22 та бизнес лойиҳа амалга оширилди\tОраста қизлар »